ZAVRŠENE KVALIFIKACIJE ZA MUNDOBASKET 2019 U KINI: Srbija među 32 učesnika Svetskog prvenstva, Izrael ubedljivo poražen u meču odluke :: Blog :: Poslovni Svet\nZAVRŠENE KVALIFIKACIJE ZA MUNDOBASKET 2019 U KINI: Srbija među 32 učesnika Svetskog prvenstva, Izrael ubedljivo poražen u meču odluke\nKošarkaška reprezentacija Srbije igraće na Svetskom prvenstvu u Kini ovog leta.\nIzabranici Aleksandra Đorđevića bili su loši tokom celih kvalifikacija, ali, ko što narod kaže, "sve je dobro što se dobro završi".\nOčajne partije naše reprezentacije brzo će se zaboraviti nakon ubedljivog trijumfa u Beogradu nad direktnim rivalom Izraelom u meču odluke - 97:76 (26:18, 23:15, 18:17, 30:26).\nPoslednji meč ujedno je bio možda i najbolji srpske selekcije u ovom ciklusu kvalifikacija. Dva bivša igrača Partizana najzaslužniji su za ubedeljiv trijumf Srbije nad Izraelom.\nDragan Gagi Milosavljević dominirao je u prvom poluvremenu, kada je ubacio čak 18 od svojih 20 koševa, uz izvanredan procenat šuta i fenomenalnu partiju u defanzivi.\nU nastavku, ulogu lidera preuzeo je još jedan bivši "crno-beli" as, Vladimir Lučić, koji je na kraju bio i najefikasniji pojedinac u redovima pobedničkog tima Srbije, sa 22 poena.\nVeoma dobre role ostvarili su i kapiten Miloš Teodosić, kao i Nikola Milutinov i Stevan Birčević, još dvojica igrača naše reprezentacije koji su nekada nastupali u Partizanu.\nSrbija je tako zauzela treće mesto u grupi L, iza Grčke i Nemačke, sa skorom pobeda i poraza 7-5 i našla se među 12 evropskih ekipa učesnica na Mundobasketu 2019 u Kini, koji se održava od 31. avgusta od 15. septembra ove godine.\nIz grupe I kvalifikovale su se Španija, Turska i Crna Gora, iz grupe J Litvanija, Italija i Poljska, iz grupe K Francuska, Rusija i Češka i iz naše grupe L Grčka, Nemačka i SRBIJA.\nUkupan broj učesnika je 32 (6 ekipa iz Azije, 2 iz Okeanije, 7 iz Amerike i 5 iz Afrike).\nIz Okeanije očekivano tu su Australija i Novi Zeland, iz Azije, sem domaćina Kine kvalifikovali su se Japan, Iran, Jordan, Južna Koreja i Filipini.\nSa američkog kontinenta stižu SAD, Kanada, Argentina, Brazil, Dominikanska Republika, Portoriko i Venecuela, dok su među najvećim autsajderima selekcije iz Afrike - Obala Slonovače, Nigerija, Angola, Senegal i Tunis.\nIako poslednjih 10-15 godina gotovo po pravilu srpska košarkaška selekcija ima dosta problema u kvalifikacijama, ove će ostati u veoma ružnoj, gotovo traumatičnoj uspomeni navijača.\nSelektor Aleksandar Đorđević se našao u "nebranom grožđu" zbog čuvenih FIBA "prozora", usled kojih ni u jednom meču nije mogao da izvede ni približno isti tim, a samim tim ni da uigra neke akcije.\nZato igra srpskog nacionalnog tima nije ličila ni na šta, doživljeno je nekoliko neugodnih poraza od ekipa niskog renomea.\nNije se snašao ni legendarni "Sale nacionale" u ovoj opštoj ujdurmi i galimatijasu svetske i evropske košarkaške federacije, čiji su čelnici potpuno "izgubili kompas" i krupnim koracima vode ovaj prelepi sport ka ponoru i propasti.\nIzgubila je Srbija nekoliko mečeva u završnici koje nikako nije smela da izgubi, pošto je vodila gotovo čitav meč (npr. protiv Nemačke kući i nedavno na gostovanju "fenjerašu" Estoniji), ali najvažnije je da je na kraju izbegnut potpun debakl i eliminacija sa Mundobasketa, kšto bi imalo katastrofalne posledice za srpsku reprezentaciju.\nSrbija je kako-tako opravdala renome košarkaške velesile (naša zemlja je aktuelni olimpijski, svetski i evropski viceprvak), dok su pravi debakl doživele dve eks-jugoslovenske selekcije, Slovenija i Hrvatska.\n"Janezi" su lišeni pomoći dva najbolja igrača, inače srpskog porekla, Gorana Dragića i Luke Dončića, brutalno spušteni na zemlju posle osvajanja evropskog trona, pošto su zauzeli ubedljivo poslednje mesto u inače možda najslabijoj grupi I kvalifikacija, sa samo tri pobede i čak devet poraza.\nSličan fijasko doživela je i Hrvatska, koja se izblamirala u grupi J i zauzela pretposlednju poziciju sa očajnim skorom 4-8, iza košarkaških analfabeta Poljske i Mađarske, a samo za jedan trijumf ispred Holandije.\nZaista neverovatan krah Slovenaca i Hrvata, koji trenutno drže visoko sedmo i deveto mesto na FIBA listi najboljih košarkaških selekcija, ali ne zadugo.\nPosle propuštanja Mundobasketa, ako "zmajčeki" i "šahovničari" ne uspeju da se kvalifikuju i na Olimpijske igre u Tokiju 2020. godine, što je vrlo verovatno, sledi im potpun sunovrat od kojeg će se teško oporaviti u skorije vreme.\nZa razliku od EU članica iz bivše Juge, koje su krahirale u ovim kvalifikacijama, junaci su košarkaši Crne Gore, koji su napravili veliki podvig i plasirali se na Mundobasket u Kini.\nNisu ni Crnogorci briljantno igrali u ovim kvalifikacijama, ali su srčanošću i voljom nadoknadili te prilično loše igre i u poslednja dva duela izborili se, doduše, kroz "iglene uši", za put u najmnogoljudniju zemlju sveta.\nNajpre je u pretposlednjoj rundi Crna Gora nekako dobila Ukrajinu kao gost sa 74:76, iako je prvu četvrtinu izgubila sa čak 34:17. Zatim su u meču odluke, kod kuće, Crnogorci uspeli da izgube od direktnog rivala za treće mesto u grupi, ekipe Letonije, sa samo šest razlike (74:80), gde je pribaltičkoj selekciji trebala pobeda od devet koševa razlike da odu u Kinu.\nI pored ne baš briljantnih kvalifikacija, zahvaljujući četvrtom mestu na FIBA renking listi, Srbija će se prikom žrebanja grupa za Mundobasket naći u prvom šeširu zajedno sa Amerikom, Španijom, Francuskom, Argentinom, Litvanijom, Grčkom i domaćinom Kinom.\nNOĆAS POČINJE AUSTRALIJEN OPEN U TENISU 2019: Rekordan broj srpskih predstavnika, pomalo nezgodan žreb za Novaka ZAVRŠENA PRVA FAZA LIGE NACIJA U ODBOJCI 2018: Srpski odbojkaši i odbojkašice na finalnom turniru, dame među favoritima ATP 500 TURNIR U BEČU: Troicki ispustio dobijen meč protiv Ferera, poražen i u dublu od braće Brajan ATP/WTA TURNIR U PEKINGU: Ana bolja od Pavljučenkove, Novak nikad lakše protiv Iznera ZAVRŠEN ATP 250 TURNIR U DOHI: Novak odbranio titulu posle maratonskog okršaja s Marijem ATP I WTA TURNIR U MOSKVI: Dušan bolji od Janka, Jankovićeva pobedila imenjakinju Ostapenko WTA Rim: Ana i Jelena prošle u treće kolo AUSTRALIJEN OPEN - PRVI DAN: Stopostotan učinak srpskih tenisera, pobede Jelene, Dušana i Viktora Sukobi u Kijevu tokom protesta ATP MASTERS 1000 TURNIR U ŠANGAJU: Viktor zaustavljen, povreda Del Potra ključni trenutak meča ATP/WTA MASTERS SINSINATI: Dan preokreta srpskih tenisera, Jelena, Ana i Novak u četvrtfinalu AUSTRALIJEN OPEN 2019 - TREĆE KOLO: Novak poklonio set Šapovalovu, Filip izgubio od Ćorića ATP MASTERS 1000 TURNIR U TORONTU: Slab otpor Monfisa, u finalu okršaj Đokovića i Nišikorija PRVA FAZA KOŠARKAŠKE EVROLIGE - 21. KOLO: Zvezda zaustavljena, Efes slavio u Beogradu ATP/WTA MASTERS MAJAMI: Novak mađioničar - odigrao katastrofalno, a ubedljivo slavio


Grubeša: Savjet ministara nije mogao donijeti odluku o premiještanju migranata\nutorak, 22 maj 2018 05:26\nMinistar pravde BiH Јosip Grubeša rekao je da Savjet ministara nije mogao da donese konkretnu odluku o premiještanju migranata iz Sarajeva u Salakovac jer to i nije nadležnost te institucije.\n"Nismo raspravljali o konkretnim lokacijama, niti mi kao Savjet ministara treba da raspravljamo o određenim lokacijama", izjavio je Grubeša Srni.\nPrema njegovom mišljenju, ministar bezbjednosti /Dragan Mektić/ trebalo je da napravi puno više i značajnijih koraka u vezi sa cjelokupnom situacijom sa migrantima.\nPodsjetivši da migrantska kriza nije krenula juče, nego prije dvije-tri godine kada su evropske zemlje imale taj problem, Grubeša je upozorio da je u BiH na taj problem olako gledano, iz razmišljanja da je migranti zaobilaze, da ona nije baš zemlja u koju bi oni eventualno došli.\nMore in this category: « Erdogan u Sarajevu s pozdravom Muslimanskog bratstva Vučić: Zahvalnost Bakuu za podršku teritorijalnom integritetu Srbije »


Predlog zakona o utvrđivanju činjenica o statusu novorođene dece, za koju se sumnja da su nestala iz porodilišta u Srbiji, poznatiji kao "zakon o nestalim bebama" ušao je skupštinsku proceduru 20. marta i još nije poznato kada će se naći na dnevnom redu parlamenta.\nTim povodom, predsednik skupštinskog Odbora za ljudska i manjinska prava i ravnopravnost polova, Meho Omerović razgovarao je sa predstavnicima "Beogradske grupe roditelja", koji su na ovaj način pokušali da apeluju na poslanike i na javnost da se predlog ovog zakona povuče iz procedure.\nPredstavnica grupe roditelja Mirjana Novokmet, objasnila je da u Predlogu zakona postoji mnogo nedostaka, a da su "samo minorni i marginalni predlozi, koji su upućeni Ministarstvu pravde usvojeni, što nama koji smo pogođeni ovim pitanjem uopšte ne ide u prilog."\nRoditelji traže istragu o nestalim bebama, a ne nadoknadu\nJedna od najvećih manjkavost Predloga su odredbe kojima se uvodi mogućnost vanparničnog postupka, kojim bi se zaobišla istraga, ukazuje Novokmet.\nCilj "Beogradske grupe roditelja" jeste da se izradi zakon kome bi suština bila efikasna istraga, a ne novčana naknada koja se nudi roditeljima ovim Predlogom zakona.\nKako se navodi u obrazloženju Predloga koji je objavljen na sajtu Skupštine, cilj ovog zakona je utvrđivanje svih činjenica na osnovu kojih se može utvrditi istina o statusu dece za koju se sumnja da su nestala u porodilištima, kao i da se roditeljima omogući da ostvare pravo na novčanu naknadu zbog povrede prava na porodični život ili zbog toga što nije moguće utvrditi položaj nestalog deteta.\n"Suština ovog Predloga zakona se svodi na to da se roditeljima daju nadoknade za nestalu decu, što je nedopustivo, a ne da se povede istaga o tome šta se sa decom dogodilo, i na kraju gde su sahranjena, ako više nisu među živima," navela je Novokmet.\nPrva odšteta u Srbiji za nestalu bebu doneta je u martu ove godine kada je posle trideset i pet godina borbe da dokaže da mu je dete ukradeno odmah po rođenju, Bogdan Janjić dobio spor sa državom na osnovu kog mu Republika Srbija duguje odštetu od 1.200.000 dinara za pretrpljenju bol i duševnu patnju.\nPri tome, nejasno je na osnovu čega država Srbija dodeljuje novčane odštete, kada istrage nisu sprovedene.\n"Svi rokovi za donošenje ovog zakona su probijeni, nije nam teško sa sačekamo još nekoliko meseci da se izradi zakon koji bi služio svrsi, a svesni smo da Komitet ministara Saveta Evrope u Strazburu vrši pritisak da se ovaj zakon donese," kažu iz Beogradske grupe roditelja.\nI deca mogu da traže roditelje\nGrupa roditelja dodaje i da bi ovim zakonom trebalo da i sama deca mogu da podnose zahtev da nađu biološke roditelje, ako to žele, što je trenutnim Predlogom zakona nemoguće.\n"Vidim da ste nezadovoljni celokupnim Predlogom zakona, mi iako nismo nadležni Odbor za ovo pitanje, ovaj Predlog zakona se tiče i nas, jer je pravo na život osnovno pravo svakog čoveka," naveo je Omerović.\nTakođe, Omerović je dodao da će poslati dopis predsednici Vlade Ani Brnabić i ministarki pravde Neli Kuborović o sastanku.\nOmerović je naveo i mogućnost organizovanja okruglog stola, kao i mogućnost predviđenu Poslovnikom Narodne skupštine, da se organizuje zajednička sednice sa Odborom za prava deteta, kako bi se predlozi Beogradske grupe roditelja uzeli u obzir.\nPredlog zakona predviđa da će roditelji, kao i rođaci nestale dece, moći da pokrenu sudski postupak besplatno (oslobođeni su plaćanja takse), a najviša naknada za obeštećenje koja je predviđena zakonom iznosi 10.000 evra u dinarskoj protiv vrednosti.\nTakođe, predviđa se da će predlog za utvrđivanje činјenica o nestalom detetu biti moguće podneti nadležnom višem sudu u roku od šest meseci od stupanja zakona na snagu.


PORTAL KRUG - Kajmak bal Kraljevčana u Beogradu (VIDEO)\nKajmak bal Kraljevčana u Beogradu (VIDEO)\nPrevious Article Nastavlja se zakazivanje za mamograf\nNext Article Audicija za koncert „Naša deca“\nLetnji festival dobrog rapoloženja „Kajmak bal 2018“, koji osmi put organizuje podružnica u Beogradu Zavičajnog društva „Kraljevo“, biće održana u subotu 16. juna na dve lokacije u prestonici Srbije\n“Kajmak bal” Kraljevčana u Beogradu biće održan u Beogradu na dve lokacije: pre podne od 11 časova u Topčiderskom parku, a posle podne od 19 časova u Skadarliji (ispred kuće Đure Jakšića“).\nPrepodnevni deo “Kajmak bala“ biće jedinstvena smotra dobre pesme, lepog druženja i uživanja u gastonomskim čarima nadaleko čuvenog kraljevačkog kajmaka, uz dečije igre zavičajnog podmlatka.\nDa sve protekne u duhu drugarstva, prijateljstva i zvuka rodnog kraja potrudiće se deca iz KUD "Moravac" iz Adrana, KUD Ratina, OŠ "Vuk Karadžić" iz Ribnice, OŠ "Živan Maričić" iz Žiče, deca iz etno odseka Muzičke škole „Stevan Mokranjac“ Kraljevo, a njima će se pridružiti i njihovi vršnjaci iz beogradske OŠ “Branko Ćopić“.\n„Kajmak bal“, letnji festival dobrog raspoloženja i zvuka Ibra i Morave usred Beograda, ne bi bio to što jeste bez učešća velikih umetnika koji su ime Kraljeva proslavil širom planete, Novice Negovanovića i Raše Pavlovića, koji su uvek sa „decom Ibra i Morave skućenom kraj Dunava i Save“.\nPopodnevni deo „Kajmak bala“ počeće u 19. časova u srcu Beograda u boemskoj Skadarliji. Biće to prilika da se nastavi druženje započeto u Topčideru, ali i prilika da se Beogradu i gostima Skadarlije predstave neke od znamenitih kraljevačkih manifestacija: „Veseli spust“, „JazzIbar“, „Srebrni kazan“, Pasuljijada“, „Maglič fest“, „Narcisima u pohode“, „Dani Jelene Anžujske“....\nOrganizatori pozivaju sve Kraljevčane, ma gde da su, da im se pridruže u subotu 16. juna u Beogradu koji će, kažu, bar tog dana, biti centar Kraljeva!


Naime, sve je počelo negodovanjem Mađara na klečanje fudbalere nacionalnog tima Engleske. Upravo su Englezi to radili u znak borbe protiv rasizma, što se nije dopalo navijačima Mađarske.\nU želji da spreče novi rasistički ispad, policajci su se ekspresno pojavili pred gostujućim navijačima kada je usledila žestoka tuča i neviđen haos na tribinama.\nMeđutim to nije sve! Policajci su se povukli pred navijačima što se jasno vidi iz snimka koji je osvanuo na brojnim društvenim mrežama, ali je onaj glavni preneo i "Dejli mejl". Iz snimka se jasno vidi da je došlo do žestokog fizičkog obračuna policije i navijača. Sve je eskalirao kada su mađarski navijači raširili i transparent na kojem se vidi precrtan čovek kako kleči, kao jasan znak da su protivnici simbola borbe protiv rasizma.\nZanimljivo, i u prvoj utakmici ove dve reprezentacije čuli su se rasistički povici, pa je UEFA kaznila Mađare jednom utakmicom bez publike i novčanom kaznom od 20.000 švajcarskih franaka.


Veljkov čudesni „Istočni vetar“ najbolja kompozicija – Semendria\n08. januar 2015. KULTURA – Izvor: Večernje novosti – Veljko Nenadić, 16-godišnji kompozitor i pijanista iz Smedereva, treći put zaredom pobedio je na takmičenju „Golden Key Piano“ u Americi, ovoga puta sa kompozicijom za duduk, frulu i klavir “Istočni vetar”, koju je napisao za školsku drugaricu Nedu Nikolić, najboljeg mladog frulaša u Srbiji.\nVeljko je pobedio u konkurenciji do 18 godina, poslavši partiture i video-zapis “Istočnog vetra”.\n– Žiri nije krio zadovoljstvo predivnom melodijom i harmonijama inspirisanim tradicionalnim srpskim foklorom, koji su utkani u ovu izuzetnu kompoziciju, a takođe i virtuoznom interpretacijom na duduku i fruli Nede Nikolić – kaže Romana Repustić Nikolić, razredni starešina mladih muzičara, učenika drugog razreda srednje muzičke škole “Kosta Manojlović” iz Smedereva.\nNa istom takmičenju, Veljko je osvojio i treću nagradu za klavirsku kompoziciju “Završne minijature”. Ovakav uspeh do sada niko nije ostvario na takmičenju koje postoji od 2002. godine, i na kome je učestvovalo 69 takmičara iz 16 zemalja sveta sa pet kontinenata.\nDodela nagrada za kompozitore je 22. jula u Beču, kada se održava završna manifestacija ovog takmičenja u čuvenoj dvorani Erbar hol, gde su nekada nastupali Brams i Maler, i gde će Veljko i Neda odsvirati “Istočni vetar” i primiti nagrade.\n« U petak otvaranje ponuda za Železaru Smederevo\nVujović: Stigle dve ponude na tender za Železaru »


TREĆINA PROIZVODNjE U IZVOZ - Glas Podrinja\nŠABAČKI „KOMEKS“ USPEŠNO POSLUJE ČETVRT VEKA\nTREĆINA PROIZVODNjE U IZVOZ\nŠabačko preduzeće „Komeks“ na godišnjem nivou proizvede i proda više od tri i po hiljade tona ambalažnih proizvoda, od čega jedna trećina završi na evropskom tržištu\nIza šabačke firme „Komeks“ je burnih 25 godina. Ratovi, inflacija i teško ekonomsko stanje u državi nisu olakšali početak privatnog posla Živoradu Arsenoviću. Uprkos teškim uslovima, posao se održao i širio, te „Komeks“ danas predstavlja jednu od najuspešnijih firmi u oblasti proizvodnje ambalaže za pakovanje hemijskih i prehrambenih proizvoda. U firmi je zaposleno 90 ljudi, koji ostvaruju odlične rezultate.\n- Prošle godine plasirali smo oko tri i po hiljade tona ambalaže na domaćem i inostranom tržištu. Trećina proizvodnje završi u izvozu, kako u zemljama regiona, tako i na tržištu Evropske unije i Ruske Federacije. Posebno dobru saradnju imamo sa komintentima u severnoj Evropi u Skandinaviji, navodi komercijalni direktor Nenad Ivanović.\nProstora za unapređenje poslovanja ima dosta, ali je privrednicima u tom poduhvatu potrebna podrška kako lokalnih, tako i republičkih vlasti.\n- Na lokalnom nivou problemi se pojavljuju kada želimo da kupimo zemljište, odnosno da proširimo proizvodne pogone. Zemljište koje je u vlasništvu grada je veoma skupo, te bi nam dobro došla mogućnost da možemo da ga otplatimo na duži vremenski rok. Sa druge strane, država ne obraća dovoljno pažnje na mala i srednja preduzeća, iako ona predstavljaju motor domaće privrede i značajno doprinose povećanju zaposlenosti. Mala i srednja preduzeća imaju evulutivni razvoj, ali bez adekvatne podrške pitanje gde ćemo stići je konstanta. Država, nažalost, domaće investitore tretira daleko lošije od inostranih, kojima su na raspolaganju mnoge pogodnosti koje naši privrednici nemaju, kaže Živorad Arsenović, generalni direktor.\nVlasnik „Komeksa“ podržava najavu ministarstva privrede da u 2016. godini obaveze poslodavaca u vezi sa novozaposlenim radnicima, po pitanju poreza i doprinosa, budu značajno smanjene.\n- To je dobra odluka koja će pre svega koristiti firmama sa dvoje-troje radnika. Naravno, i mi ćemo koristiti ove pogodnosti, ali je ona prevashodno namenjena malim preduzećima, kaže Arsenović.\nUz pomoć savremenih mašina koje su nabavljene u proteklom periodu, kao i tehnologiji koju koriste, radnici „Komeksa“ učinili su ovo preduzeće evropskim liderom u proizvodnji ambalaže.\n- Ništa nije nemoguće ukoliko ste dovoljno dobro opremljeni i znate da radite svoj posao, kaže Ivanović.\nNaredne godine, zaposlićemo desetak novih radnika. U 2016. godini nadamo se značajanom povećanju obima proizvodnje, uz očekivani prihod do 15 miliona evra.


Bandere sa kojih su skinuti poklopci mogu se videti skoro na svakom koraku, u najužem centru grada, na Banovom brdu, Zvezdari, Karaburmi…\nIspred zgrade na Trgu Nikole Pašića 6\n- U jednom trenutku sam slučajno video razvaljenu banderu ispred Glavne pošte u Takovskoj ulici. Prošao sam nekoliko stotina metara, pa ispred zgrade na Trgu Nikole Pašića 6, gde se održavaju sednice Skupštine grada, zatekao još jednu takvu – ispričao je naš sugrađanin Velimir V.\nOsim što je ružna slika bandere bez poklopca, to znači i da su električne instalacije iz njih „na izvol’te“, pa ne čudi što su građani zabrinuti, naročito za radoznalu decu.\nOPASNOST Učestale krađe rešetki za šahtove na ulicama\nPočela popravka instalacija na Mostu na Adi, lopovi isekli 4 kilometra kablova\n- Nažalost, nije retka slika sa beogradskih ulica da nedostaju poklopci sa stubova javnog osvetljenja, ali i sa stubova kontaktne mreže. Na meti vandala je, osim poklopaca, i sitan kablovski materijal dostupan unutar stuba. Materijalna šteta u takvim situacijama nije značajna koliko nematerijalna, i činjenica je da je izložena elektroinstalacija nadohvat ruke - rekla je za „Blic“ Jelena Dinić iz JP „Javno osvetljenje“.\nS obzirom na to da se radi o totalno različitim delovima grada, teško da je reč o vandalima, pa se pretpostavlja da su u pitanju skupljači sekundarnih sirovina.\nKod Pošte u Takovskoj\n- Molimo građane da ako ovo primete, prijave kontrolnom centru JKP „Javno osvetljenje“ ili Beokom servisu. Naša ekipa će, u slučaju da je održavanje predmetnog stuba u njihovoj nadležnosti, blagovremeno izaći na lice mesta, sanirati nastalu štetu i obezbediti instalaciju – zaključuju iz JKP „Javno osvetljenje“.


U skupštini grada rasprava o GMO – Nadlanu.com\nU skupštini grada rasprava o GMO\nObjavljeno 30. maja 2013. / 13:45:02\nNa čelo KBC “Dr Dragiša Mišović” ponovo je postavljen Radisav Šćepanović, u KBC “Zemun” Dragoš Stojanović, Dom zdravlja “Dr Milutin Ivković” Slavica Kalezić Milošević.\nSa funkcije direktora KBC “Bežanijska kosa” ražrešen je Vladimir Kovčin, a na njegovo mesto je postavljen Predrag Stevanović, direktor KBC “Zvezdara” Aleksandar Milošević je razrešen zbog isteka mandata, a za vršioca dužnosti direktora imenovana je Aleksandra Aranđelović.\nSa mesta direktora Gradskog centra za fizičku kulturu razrešen je Miloš Vidić, a na njegovo mesto kao v.d. imenovana je Jelena Ristić Štefanac.\nNa funkciju direktora Sportsko-rekreativnog centra “Tašmajdan”, na period od četiri godine, ponovo je imenovan Goran Šormaz.\nNa početku sednice usvojena je predlog Mirjane Mladenović iz SNS da se danas raspravlja o zabrani genetski modifikovane hrane, dok je predlog šefa odborničke grupe DSS Andreja Mladenović da se obelodani informacija o vlasničkoj strukturi konzorcijuma firmi koji upravlja “busplus” sistemom, kao i uspešnosti naplate karata za gradski prevoz za ovu i prošlu godinu, odbijen.\nOsim Predloga odluke o promeni Statuta glavnog grada, kojim se zahteva njegova veća decentralizacija i povećanje ovlašćenja gradskih opština, na dnevnom redu se nalaze, između ostalog, i predlozi planova detaljne regulacije lokacija u opštinama Zemun i Čukarica, groblja Lešće, planovi postavljanja privremenih objekata i tezgi na Voždovcu i Savskom Vencu.\nKako je objašnjeno predlogom izmene Statuta on predviđa postojanje jasnih kriterijuma za raspodelu budžetskih sredstava gradskim opštinama, ali i da se odobrenje opštinama da uzimaju kredit daje kroz skupštinsku proceduru.\nGrađansku inicijativu za promenu Statuta grada Beograda podnela je Srpska napredna stranka, na osnovu 100.400 potpisa građana.\nOdbornici će raspravljati i o predlozima finansiranja programa, projekata i aktivnosti korisnika sredstava gradskog budžeta u 2014.i 2015, o učeničkim i studentskim stipendijama, o planu rada komunalne policije, ali i o predlozima rešenja o davanju saglasnosti na program sanacije gubitka JKP “GSP” i “Veterina Beograd” u 2013.\nPočetak devete sednice kasnio je tri sata zbog tehničkih razloga u vezi sa štampanjem materijala predviđenog za odbornike.


Rešenje za 24.septembar do 1. maja – ZoomUe\nby branko · 7 марта, 2014\nStatus PD „24.septembar“, povratkom u sistem EPS-a, biće rešen analizom opravdanosti povratka svih izdvojenih preduzeća u sistem EPS-a najkasnije do 1. maja 2014. godine, saopštio je Štrajkački odbor PD“24.septembar“posle sastanka u Ministarstvu energetike.\nTo je dogovoreno na sastanku predstavnika rukovodstva i zaposlenih PD“24.septembra“ sa pomoćnikom ministra Dejanom Trifunovićem i ovlašćenim predstavnicima Agencije za privatizaciju. Model povratka u sistem EPS-a biće utvrđen pojedinačno za svako preduzeće nakon provedene analize opravdanosti, navodi se u saopštenju Štrajkačkog odbora ovog preduzeća. Kako je rečeno na sastanku, postoje dve opcije, preuzimanje zaposlenih i vraćanje preduzeća u nekom organizacionom obliku u sistem EPS-a. U „24. septembru su zadovoljni razgovorom, mada smatraju da je rok za reševanje problema duži od očekivanog. U saopštenju podsećaju da je ministar pravde Nikola Selaković, koji je 4. marta posetio preduzeće, prema obećanju datom radnicima započeo sprovođenje aktivnosti vezanih za prodaju poslovnog prostora PD“24.septembar“ Elektrosrbiji Kraljevo, odnosno Elektrodistribuciji Užice i rešavanje zahteva za odobravanje pozajmice za isplatu minimalnih zarada, radi poboljšavana materijalnog položaja radnika do rešenja problema. Štrajkački odbor odlučio je da se štrajk nastavi u krugu preduzeća, navodi se u saopštenju štajkačkog odbora PD“24.septembar“.\nNabavka nameštaja i kuhinjske opreme za studentske domove,Užice među njima\nNext story Jedinstvo Putevi-Proleter 1:1\nPrevious story Dnevni boravak za decu sa invaliditetom nastavio rad


Sudsko vijeće Odjeljenja za ratne zločine Višeg suda u Beogradu ponovo je na neodređeno vrijeme odgodilo donošenje odluke o priznavanju presude Suda BiH, kojom je general Vojske Republike Srpske Novak Đukić osuđen na 20 godina zatvora zbog slučaja "Tuzlanska kapija".\nĐukićev advokat Milorad Konstantinović rekao je Srni da je suđenje juče odgođeno, jer se Đukić nalazi na liječenju na beogradskoj Vojno-medicinskoj akademiji /VMA/ i da je sudija naredila da odmah po njegovom puštanju iz bolnice ta ustanova obavijesti Sud kako bi bilo zakazano novo suđenje.\n"Ne znamo koliko će lečenje trajati. Trenutno rade neka ispitivanja njegovog zdravstvenog stanja. To može da potraje nekoliko nedelja, ali i par meseci, što zavisi od procene lekara", naveo je Konstantinović.\nOn je dodao da sud nije dao, niti može dati bilo kakav rok jer ne može da se miješa u nešto što je isključivo u nadležnosti medicinskog osoblja na VMA.\nKonstantinović tvrdi da iz suda u Sarajevu ne stiže ništa od dokumenata koje je beogradski sud tražio, odnosno da čak 90 odsto tražene dokumentacije nije dostavljeno.


EBRD daje zajam Elektroprivredi Srbije od 200 miliona evra\n30.10.2015. / 14:31\nBEOGRAD, Evropska banka za obnovu i razvoj /EBRD/ podržala je reformu energetskog sektora u Srbiji zajmom od 200 miliona evra Elektroprivredi Srbije /EPS/, što će pomoći unapređenju razvoja, upravljanja i operativne efikasnosti energetskog sektora.\nOvaj zajam sa državnom garancijom pomoći će EPS-u da restrukturiše svoje bilanse, a pomoći će i oporavku od posljedica katastrofalnih poplava koje su zadesile Balkan 2014. godine, saopšteno je iz EBRD-a.\nOsim toga, to će pomoći da EPS ostvari svoje dugoročne razvojne ciljeve kao što su komercijalizacija, rast standarda korporativnog upravljanja i poboljšanje energetske efikasnosti.\nFinansiranje koje omogućava EBRD će podržati dalje reforme u energetskom sektoru Srbije i pomoći će da se ostvari liberalizacija energetskog tržišta, što je važan preduslov za ulazak u EU.\nU saopštenju se navodi da će ova investicija poboljšati i regionalnu integraciju zapadnog Balkana preko stimulisanja međugranične distribucije i trgovine električnom energijom.\nProgram će biti sproveden uz tijesnu saradnju sa Vladom Srbije, zajedno sa Svjetskom bankom i Međunarodnim monetarnim fondom /MMF/, i predstavlja veliki dio šireg plana srpskih institucija za fiskalnu konsolidaciju.\n“Vjerujemo da će naše finansiranje učiniti EPS efikasnijim. Drago nam je što radimo na modernizaciji kompanije, što poboljšavamo standarde zaštite životne i društvene sredine, kao i korporativnog upravljanja”, rekla je direktor EBRD za sektor energetike Nandita Paršad.\nOna je ukazala na veliki potencijal da se EPS razvije kao komercijalna kompanija i istakla važnost nastavka započetih reformi.\nDirektor EBRD za Srbiju Danijel Berg rekao je da je EPS morao hitno da odgovori na prošlogodišnje katastrofalne poplave istorijskih razmjera koje su zadesile Srbiju i da se nada da će ovaj zajam doprinijeti da se EPS oporavi od šteta od poplava i da refinansira dugove.\nGeneralni direktor EPS-a Aleksandar Obradović je rekao da su u EPS-u posvećeni cilju da od ove kompanije naprave modernog, efikasnog i konkurentnog regionalnog lidera u energetskom sektoru.\nMinistar za energetiku i rudarstvo republike Srbije Aleksandar Antić je rekao da je ovo veoma važan korak za Srbiju i izrazio zahvalnost što je EBRD preuzela tako aktivnu ulogu u pružanju podrške EPS-u, zajedno sa Svjetskom bankom i MMF.\nOd početka svog rada u Srbiji, EBRD je investirala više od četiri milijarde evra u preko 190 projekata u cijeloj zemlji. Srna\nTagovi: ebrdepsnandita parsadzajam


Zaključci Komisije RS za Srebrenicu: Nije bilo genocida, desili se strašni zločini - Politički.rs\nNezavisna međunarodna komisija za istraživanje stradanja svih naroda u srebreničkoj regiji u periodu 1992-1995. godine, koju je formirala Vlada Republike Srpske, zaključila je da se u Srebrenici nije dogodio ni pojedinačni zločin genocida niti genocid uopšte.\nKomisija je, međutim, konstatovala da su hiljade ljudi u Srebrenici ubijeni na najstrašniji način i da odgovorne za te zločine treba kazniti.\nTo je navedeno u generalnim zaključcima Izveštaja ove Komisije, kojom predsedava Izraelac Gideon Grajf, a koja je formirana odlukom Vlade Srpske s ciljem da se celovito sagledaju događaji u i oko Srebrenice, što bi doprinelo „jačanju poverenja i tolerancije među narodima u BiH, konačnom pomirenju i suživotu sadašnjih i budućih generacija“.\nVlada je prethodno stavila van snage Izveštaj Komisije o događajima u i oko Srebrenice od 10. do 19. jula 1995. godine, koji je usvojen 2004. godine i u kome je navedeno da je u Srebrenici likvidirano više hiljade Bošnjaka, na načine koji „predstavljaju teška kršenja međunarodnog humanitarnog prava“.\nIzveštaj nove Komsije za Srebrenicu, koji ima više od 1.000 strana teksta, od danas je dostupan na sajtu ove komisije www.incomfis-srebrenica.org, kao i na sajtu Republičkog centra za istraživanje rata, ratnih zločina i traženje nestalih osoba.\nKomisija je zaključila da je postojao plan Vojske Republike Srpske da preuzme kontrolu nad teritorijom enklave Srebrenica, ali je, kako se navodi, takva akcija bila od vojnog značaja iz više razloga.\nKonstatuje se da je to područje bilo pod kontrolom naoružanih brigada 28. divizije Armije Republike BiH, čije je sedište bilo u Srebrenici, kao i da su te snage, pod kontrolom Nasera Orića, postizale vojne uspehe, ali i činile ratne zločine nad srpskim stanovništvom na području Srebrenice.\nPrema tvrdnjama Komisije, napad na enklavu bio je zasnovan na vojnoj nužnosti, odnosno glavni cilj bio je potpuno fizičko odvajanje Srebrenice od Žepe, čime se trebalo sprečiti pojedinačno komuniciranje između ovih enklava.\nKomisija je zaključila da „nije postojala namera da se zarobe i ubiju muslimani“, dodavši da je iz pravne perspektive važno razlikovati vojni napad na Srebrenicu od masovnih ubistava koja su usledila posle napada.\n„Utvrđeno je da je ultimatum koji je (komandant Generalnog štaba Vojske RS) Ratko Mladić objavio bio u skladu sa jednogodišnjom praksom, uvedenom već u Direktivi 4, donetoj u novembru 1992. godine, gde je navedeno da se razoružaju vojno sposobni i naoružani muškarci, a ukoliko ne pristanu, naređeno je da ih se uništi. Masovna pogubljenja nakon 12. jula lako se mogu prihvatiti kao stravična posledica odbijanja predaje“, navedeno je u izveštaju Komisije.\nOva Komisija još je naglasila da „nalazi Tribunala u Hagu o genocidu neće izdržati test vremena, jer se zločini u Srebrenici ne mogu smatrati genocidom prema odredbi Člana VIa Rimskog statuta, u kombinaciji sa obrazloženjem da se takvo ponašanje mora dogoditi u kontekstu obrasca sličnih postupaka usmerenih protiv te grupe ili da je to ponašanje samo po sebi moglo prouzrokovati takvo uništenje“.\n„U širem smislu, od presudnog značaja za prevenciju budućih genocida je da se pojam genocida kao zločina nad zločinima ne sme razvodniti. Ako bi se taj termin tako olako koristio, kao u slučaju dogadjaja u Srebrenici tokom jula 1995. godine, na kraju bi postao besmislen“, navedeno je u izveštaju.\nOcenjeno je da bi, ako se takvo pravno razumevanje ostvari u budućnosti, navodi o genocidu „postali redovni saputnici svake vojske i zajednički za sve sukobe i, što je najvažnije, nosili bi sa sobom male posledice“.\nOva Komisija bavila se i brojem stradalih u srebreničkoj regiji, prvenstveno brojem ubijenih mislimana.\nNaveli su da je do sada bilo prihvaćeno tumačenje da ubistvo 8.000 muslimanskih muškaraca nalikuje genocidnim zločinima koje su počinili nacisti, sistematski odvajavši Jevreje i druge manjine od ostatka stanovništva, da bi ih potom ubili.\n„Nalazi Komisije pokazuju da se zločin takve prirode nije dogodio“, istakli su u izveštaju.\nOva Komisija je navela da je 28. divizija Armije Republike BiH unutar Srebrenice „formirala vojnu kolonu sa više od 12.000 pripadnika vojske, koja se probila kroz formacije srpske vojske i krenula prema muslimanskoj teritoriji“.\n„Napadi na ovu kolonu, koji su prouzrokovali smrt približno četiri do pet hiljada pripadnika 28. divizije Armije Republike BiH, mogu se smatrati legitimnim vojnim akcijama. Međutim, pogubljenje 2.500-3.000 vojnih zatvorenika, uključujući nekoliko stotina muških civila iz baze Potočari, pored nekoliko stotina razmenjenih vojnika, predstavlja ratni zločin. Komisija ne sumnja u zločinačku prirodu ovih ubistava“, navodi se u zaključcima.\nTagged: BIH, GENOCID, RATNI ZLOČIN, REPUBLIKA SRPSKA, SREBRENICA


Pešačite sa nama – Jelašnička klisura - EU Info Centar\nPovodom obeležavanja Svetskog dana turizma,EU info kutak Niš 28. septembra organizuje pešačku turu sa stručnim vođenjem kroz Jelašničku klisuru. Tura se organizuje u saradnji sa UG “Zeleni Ključ” i PAK “Mosor” uz pomoć licenciranih planinarskih vodiča i obučenih osoba za Prvu pomoć i spasavanje.\nPolazak grupa je planiran sa dve lokacije – od 9 sati ispred Pravnog fakulteta i 9:15 sa parkinga ispred DIS-a. Potrebno je doći 15 minuta ranije na željeno mesto. Lagana pešačka tura podrazumeva organizovani prevoz autobusom, dolazak u Jelašničku klisuru kod mesta Potkapina, razgledanje, mini obuku planinarenja i kodeksa ponašanja u prirodi, potom pešačenje do Radovog kamena i povratak istom stazom do Potkapine, ili, ako vremenski uslovi to dozvoljavaju, stazom koja grupu dovodi u selo Čukljenik.\nUčešće je besplatno za sve zainteresovane građane, ali je zbog ograničenog broja mesta potrebno prijaviti se na officenis@euinfo.rs ili telefonom na 018/254-461, najkasnije do četvrtka, 26. septembra u 19h. U okviru prijave je potrebno ostaviti kontakt telefon, kao i mesto sa kog biste želeli da krenete (Pravni fakultet ili DIS).\nDeca ispod 10 godina mogu da se priključe grupi isključivo u pratnji roditelja, a deca iznad 10 godina ukoliko dolaze sama treba da imaju pismenu saglasnost roditelja.\nPreporuka za oblačenje: slojevita garderoba, patike (po mogućstvu duboke patike ili cipele), majica i čarape za presvlačenje, kabanica, kišobran, duge nogavice, kape i kačketi. Učesnicima se savetuje da doručkuju pre polaska i da ponesu vodu. Za sve učesnike je obezbeđena užina tokom pešačke ture.\nPovedite svoju decu, pođite sa prijateljima i dragim ljudima, pridružite nam se u šetnji i budite aktivni!\nOvo je samo jedna u nizu tura koju će EU info kutak organizovati ove jeseni kako bismo približili građanima i građankama Niša bogato ekološko nasleđe našeg kraja, ali i promovisali zdrave stilove života, sport, rekreaciju i pešačenje.\nPešačku turu organizujemo tokom Evropske nedelje sporta, koja se obeležava od 23. do 30. septembra u cilju podizanja svesti o zdravom životu i važnosti sporta i fizičkih aktivnosti. Prethodno je održana Evropska nedelja mobilnosti od 16. do 22. septembra sa ciljem da unapredi javno zdravlje i kvalitet života promovisanjem čiste mobilnosti i održivog gradskog prevoza.


Ruiz blizu odlaska iz Napolija, a cena je prava sitnica - 50.000.000 evra! - Telegraf.rs\n24/12/20 | 12:29\nRuiz blizu odlaska iz Napolija, a cena je prava sitnica - 50.000.000 evra!\nZainteresovani su Real, Barselona, PSŽ, Atletiko...\nDeluje da se bliži rastanak između Fabijana Ruiza i Napolija. Iako su ostale pune dve i po godine do kraja njegovog ugovora, italijanski mediji pišu da bi fudbaler mogao da napusti klub već ove zime.\nU minulih pet utakmica samo jednom je zauzeo mesto u startnoj postavi i to protiv Lacija u Rimu. Tada se nije pokazao, Đenaro Gatuzo nije previše zadovoljan njegovim igrama, pa Tutomerkato kađe da je sve bliži odlasku iz Napolija.\nPregovori o novom ugovoru su prekinuti, pa su u red za usluge Ruiza stali Barselona, Real Madrid, Atletiko i Pari Sen Žermen. Dakle, uprkos lošim partijama interesovanje za ovog fudbalera ne manjka, jer je dovoljno sasvim malo da preokrene formu na onu pravu stranu.\nMeđutim, ukoliko budu želeli da obezbede usluge sadašnjeg Napolijevog fudbalera, klubovi će morati da u kasu italijanskog kluba uplate iznos od 50.000.000 evra. Aurelio de Laurentis će vrlo moguće, ipak, morati da spusti cenu, uzimajući u obzir tešku godinu koja je iza evropskog fudbala uopšte. Međutim, vlasnik Napolija gledaće da ubere svaki evro od prodaje talentovanog igrača.\nDa nije u dobroj seriji, govori i podatak da je Ruiz ove sezone dao svega jedan gol i podelio jednu asistenciju na 18 utakmica. Nastupio je 12 puta u Seriji A i još šest puta u Ligi Evrope.\nRazbesneo je trenera jer je lenj i debeo: Ruiz se priključio Kanelovom timu i opasno "preti" Džošui\nNapoli na sudu oduzeo Juventusu tri boda i vratio sebi jedan za ludilo na tabeli u Seriji A\nSrpski košarkaš odigrao jednu utakmicu u Litvaniji i preselio se na Pirinejsko poluostrvo


17 godina nakon rata u BiH se traga za hiljadama nestalih - Klix.ba\nJavna tribina za porodice nestalih 17 godina nakon rata u BiH se traga za hiljadama nestalih\nJavna tribina za porodice nestalih\n17 godina nakon rata u BiH se traga za hiljadama nestalih\n8.3.2012. u 12:41\nSedamnaest godina nakon završetka rata u Bosni i Hercegovini još se traga za desetak hiljada nestalih osoba, istaknuto je na javnoj tribini Međunarodne komisije za nestale osobe (ICMP) održanoj u Mostaru.\nPredstavnici ICMP-a i Instituta za nestale osobe BiH upoznali su porodice nestalih i predstavnike nevladinih organizacija s procesom traženja i identifikacije nestalih osoba.\nPrema riječima koordinator Odjela pravda i inicijative civilnog društva ICMP-ja Matthewa Hollidaya, usvajanjem Zakona o nestalim osobama i uspostavljanjem Instituta za nestale osobe na nivou države domeće vlasti pokazale su volju za rješavanjem ovoga problema.\nHolliday je upoznao porodice s odredbama Zakona o nestalim osobama, prema kojem članovi porodica nestalih imaju pravo na besplatnu zdravstvenu zaštitu, besplatno školovanje djece, kao i pravo na prioritet pri obrazovanju i zapošljavanju, što je velikom broju ljudi nepoznanica.\nNa javnoj tribini podijeljena je i ICMP-ijeva brošura "Proces traženja i identificiranja nestalih osoba: Vodič za porodice u BiH" u kojoj se detaljno opisuje proces traženja, ekshumacije i identifikacije nestalih osoba.\nVodič sadrži informacije o institucijama uključenim u proces, na koji način se ispunjavaju prava srodnika nestalih osoba, te kako je organiziran proces traženja i identifikacije.


Ministar Bevanda naglasio je kako je cilj makrofinansijske pomoći EU ublažavanje posljedica krize uzrokovane pandemijom virusa Covid-19 te dolazi uz ostale resurse koje je zemlja dobila od drugih međunarodnih finansijskih institucija kao potporu za ekonomsku stabilnost.\n„Sredstva iz ovog zajma bit će isplaćena u dvije rate, od kojih svaka iznosi do 125 miliona eura, a isplata prve rate očekuje se nakon stupanja na snagu Memoranduma i pratećeg sporazuma o kreditnoj liniji kojeg smo također potpisali. Tim sporazumom reguliraju se procedure isplate pomoći BiH“, objasnio je ministar Bevanda.\nDodao je da je BiH duže vrijeme pregovarala o ovom zajmu jer su morale biti ispoštovane sve unutarnje procedure kao i mehanizam koordinacije tokom odlučivanja.\n„Najvažnije je da smo uspješno postigli dogovor svih nas unutar BiH te je to prihvatljivo za EU, a nastavak aktivnosti propisan je upravo ovim memorandumom kao i našim zakonskim procedurama o zaduživanju“, naglasio je ministar Bevanda .\nOvim Memorandumom u skladu s prethodnim odlukama Europskog parlamenta i Vijećem Europske unije BiH stavljena je na raspolaganje makrofinansijska pomoć u iznosu od 250 miliona eura u obliku zajma.\nNakon potpisivanja, koje je zbog epidemioloških mjera završeno korespodentno i bez ceremonija, ministar Bevanda zahvalio se EU na spremnosti da pomogne Bosni i Hercegovini u ovom izrazito izazovnom vremenu te čestitao svim učesnicima na uspješno okončanim pregovorima.\nPonedjeljak, 12 April 2021\nOve sedmice 905\nOvog mjeseca 32031


AtLETyC i završna konferencija\nDatum kreiranja 29 April 2018\nPeti sastanak partnera projekta AtLETyC i završna konferencija\n19. i 20. april 2018., Torino, Italija\nU sklopu implementacije projekta „Edukacija sportaša u poduzetništvu – novi pristup dvojnoj karijeri sportaša – AtLETyC“, u Torinu, Italija, 19. i 20. aprila 2018. godine održan je peti sastanak partnera i završna konferencija.\nU sklopu održanog sastanka i konferencije, članovi projektnog tima FASTO su predstavili sve dosadašnje uspješno finalizirane aktivnosti Fakulteta sporta i tjelesnog odgoja, Univerziteta u Sarajevu koji je u svojstvu partnera Konzorcija učestvovao u implementaciji navedenog projekta. Važno je spomenuti da su indikatori uspješnosti završenih aktivnosti zadovoljavajući, te da je u projektu postignuto i više od predviđenog. Koordinator projekta FH Joanneum je također zadovoljan dosadašnjom implementacijom projekta, te je preostala još jedna aktivnost da se finalizira prije nego implementacija projekta bude zvanično završena što je planirano 30 juna 2018. godine.\nTakođer, u sklopu organizacije finalne Konferencije AtLETyC, svi partneri su imali priliku podijeliti svoja iskustva sa učesnicima Konferencije, te je u skladu sa tim, doc.dr. Mujkić prisutnima iskazao veliko zadovoljstvo učešća Fakulteta sporta i tjelesnog odgoja, Univerziteta u Sarajevu u jednom ovakvom projektu i istakao koristi koje jedna institucija zaista može da ima od učešća u istim ili sličnim međunarodnim projektima.\nPo povratku, projektni tim FASTO ima za zadatak da zajedno sa BiH partnerom Konzorcija, Olimpijskim komitetom BiH organizuje networking event, te da počne sa zatvaranjem samog projekta.\nU cilju održavanja projekta namijenjenog za vrhunske sportaše i njihovu edukaciju u polju poduzetništva, Fakultet sporta i tjelesnog odgoja Univerziteta u Sarajevu će imati dostupan edukacijski program razvijen od strane svih partnera Konzorcija AtLETyC, koji će sigurno pronaći svoju namjenu u nekim od budućih inicijativa Fakulteta.\nSPORAZUM O SARADNJIsklopljen između Fakulteta sporta i tjelesnog odgoja Univerziteta u Sarajevu i Gy\nNa osnovu odluka Vijeća fakulteta broj: 01-4699/18 od 13.11.2018. godine i saglasnosti Senata Univer\n“Potpisivanje sporazuma o saradnji FASTO - KJP ZOI 84”\n“Potpisivanje sporazuma o saradnji FASTO - KJP ZOI 84” Dana, 08.01.2019. godine u organizaciji F\nPrijem radova za CSA konferenciju je završen sa do sada rekordnim brojem pristiglih naučnih radova:


Category: 01. Opšta događanja Srbija - Dešavanja\nCategory: 01. Opšta događanja Srbija\nMinistar pravde u Briselu\nBEOGRAD - - Ministar pravde i državne uprave Srbije Nikola Selaković razgovaraće sutra u Briselu s visokim evropskim zvaničnicima Štefanom Fileom i Stefanom Saninom o problemima pravosuđa u Srbiji i o mogućnostima za proširenje njene saradnje sa Evropskom unijom, saopšteno je danas.\nCategories: 02. Pravosuđe Srbija, 01. Opšta događanja Srbija Tags: selakovic\n23/09/12 12:58:00 pm,\nKrivična prijava ako kasni plata\nBeograd -- Socijalno-ekonomski savet je odlučio da vladi predloži izmene zakona kako bi poslodavci koji tri meseca ne isplaćuju plate snosili krivičnu odgovornost.\nCategories: Zakonodavstvo - Srbija, 01. Opšta događanja Srbija\n08/07/11 04:15:00 pm,\nSve više žena žrtava nasilja\nBeograd -- U Srbiji raste broj žena žrtava porodičnog nasilja, pa je tokom prvih šest meseci ove godine ubijeno 29 žena, a tokom cele prethodne godine bile su 32 žrtve.\nCategories: Iskrice, 01. Opšta događanja Srbija\n04/07/11 02:06:00 pm,\nCategories: Zakonodavstvo - Srbija, 02. Pravosuđe Srbija, 01. Opšta događanja Srbija\n03/06/11 02:07:00 pm,\nBanke neće moći da same menjaju kamatu\nBEOGRAD - Zakon o zaštiti korisnika finansijskih usluga, o kojem se mesecima raspravljalo u Skupštini Srbije, juče je konačno usvojen. To u praksi znači da banke i drugi davaoci finansijskih usluga više neće moći jednostrano da menjaju visinu kamate, a ova odredba se odnosi na sve vrste pozajmica, uključujući i stambene kredite.\n26/05/11 12:51:00 pm,\nHuligani ostaju bez pasoša\nBeograd -- "Fudbalska" policija tražiće izmene Krivičnog zakonika po kojima bi huliganima, koji su prekršajno ili krivično kažnjeni, bio oduzet pasoš, piše "Blic".\n24/05/11 08:14:00 pm,\nPitanje "Obraza" prioritet za USS\nBeograd -- Predsednik Ustavnog suda Dragiša Slijepčević izjavio da bi tokom leta moglo biti poznato šta će biti sa pitanjem zabrane ultradesničarske organizacije "Obraz".\n22/05/11 12:39:00 pm,\nUstavni sud uskoro o ekstremistima\nBeograd -- Ustavni sud uskoro će odlučivati o predlozima za zabranu ekstremnih desničarskih grupa "Nacionalni stroj", "Obraz" i "Naši 1389".\nCategories: Srbija, Zakonodavstvo - Srbija, 01. Opšta događanja Srbija\n06/04/11 06:17:00 pm,\nNema kazni ako slažete\nBeograd -- Iako Zakon o popisu stanovništva predviđa da građani koji daju netačne podatke mogu biti prekršajno kažnjeni sa 20.000 do 50.000 dinara, kažnjavanja neće biti.\n06/04/11 06:15:00 pm,\nVlada ignoriše Ustavni sud\nBeograd -- Vlada Srbije već sedam meseci ignoriše odluku Ustavnog suda i protivustavno isplaćuje takozvani "kosovski dodatak". Za plate zaposlenih i kosovski dodatak mesečno se, za oko 43 000 ljudi iz budžeta Srbije izdvaja oko milijardu dinara.\nCategories: Srbija, 01. Opšta događanja Srbija\n02/04/11 07:44:00 pm,\nWHERE hit_datetime > '2019-02-20 02:08:26'\nAND hit_uri = '/new/b2/blogs/blog5.php/srbija/01srb/'


Makabi se osvetio Partizanu\nBEOGRAD - Košarkaši Partizana izgubili su u četvrtak veče u Beogradu od izraelskog Makabija sa 54:67 (10:23, 12:8, 15:20, 17:16), u utakmici trećeg kola Grupe A i zabeležili drugi poraz u Evroligi Kompletan tekst\nTerzić: Neutralisati oštricu napada Turkinja\nTOKIO - Selektor ženske odbojkaške reprezentacije Srbije Zoran Terzić izjavio je danas da naš tim ima realne šanse da u subotu u Tokiju pobedi selekciju Turske u prvom meču četvrtfinalne E grupe šampionata Kompletan tekst\nAna: Savršen meč za polufinale Balija\nDENPASAR - Srpska teniserka Ana Ivanović plasirala se u polufinale WTA turnira na Baliju, pošto je u startnom meču savladala Ruskinju Anastasiju Pavljučenko prepustivši joj samo jedan gem - 6:0, 6:1. Na Kompletan tekst\nMatje predao, Troicki u četvrtfinalu Bazela\nBAZEL - Srpski teniser Viktor Troicki plasirao se u četvrtfinale turnira u Bazelu bez borbe, pošto mu je Francuz Pol Anri Matije zbog povrede predao meč drugog kola. Troicki će u četvrtfinalu igrati protiv Kompletan tekst\nFjorentina bez Montoliva do kraja godine\nFIRENC - Fudbalski klub Fiorentina saopštio je danas da će vezista ekipe Rikardo Montolivo 15. novembra biti podvrgnut operaciji desnog članka. Montolivo će posle operacije morati da pauzira još oko dva meseca. Kompletan tekst\nStanojević: Nismo planirali da odmah uđemo u Ligu šampiona\nBEOGRAD - Dan posle četvrtog poraza u Ligi šampiona, trener Partizana Aleksandar Stanojević priznao je da je pogrešio u izboru taktike za meč protiv Brage, ali kaže da i dalje veruje da je to jedini bio način da se ostvari prva pobeda u tom takmičenju. Kompletan tekst\nIva Obradović u finalu\nBEOGRAD - Reprezentativka Srbije u skifu Iva Obradović plasirala se u finale Svetskog prvenstva na Novom Zelandu, pošto je osvojila drugo mesto u polufinalnoj trci. Nikola Stojić i Marko Marjanović su u polufinalu dalje\nBojana Jovanovski u četvrtfinalu Tajpeha\nTAJPEH - Srpska teniserka Bojana Jovanovski plasirala se u četvrtfinale ITF turnira u Tajpehu, pošto je danas u drugom kolu pobedila Tajlanđanku Nopavan Lerčevakarn rezultatom 0:6, 6:4, 6:1. Mlada dalje\nBerluskoni pozvao Del Pjera u Milan\nRiberi možda u subotu igra protiv Borusije\n"Mali Mančester" stigao do velikih protivnika\nNenad najbolji, Pirs postigao 20.000 poena u NBA


Ponedeljak, 5. novembar 2018. | 21. sednica Odbora za odbranu i unutrašnje poslove 05.11.2018.\nSaziv 21. sednice Odbora za odbranu i unutrašnje poslove - 05.11.2018.\nAmandman 21. sednice Odbora za odbranu i unutrašnje poslove - 05.11.2018.\nIzveštaji 21. sednice Odbora za odbranu i unutrašnje poslove - 05.11.2018.\nZapisnik 21. sednice Odbora za odbranu i unutrašnje poslove - 05.11.2018.


Komad „Living Room“ otvorio 54. i 55. BITEF u BDP-u\nTanjug 13. septembra 2021. 20:18\nBEOGRAD – Domaća predstava „Living Room“ nemačkog reditelja Ersana Montaga večeras je otvorila dvostruko 54. i 55. izdanje međunarodnog pozorišnog festivala BITEF u programu „Prolog“ na sceni Beogradskog dramskog pozorišta.\n„Očekujem pozitivne reakcije, jer je predstava zaista puna emocija, duhovita, zabavna, trebalo bi da se dopadne srpskoj publici“, istakao je Montag za Tanjug.\nVelika sala „Olivera i Rade Marković“ BDP-a je gotovo ispunjena ljubiteljima teatra i ovog najznačajnijeg pozorišnog festivala u Srbiji, koji i ove godine, i pored situacije sa pandemijom, okuplja brojne značajne umetnike iz Evrope i sveta.\nReditelj, autor, scenograf i dizajner svetla je upravo Ersan Montag, jedan od najtalentovanijih evropskih reditelja, koji je već gostovao dva puta na festivalu BITEF – prvo 2017. godine sa čak dve predstave – „Sneg“ i „Istrebljenje“, dok je 2019. bio član Međunarodnog žirija.\nNa premijeru nove predstave i otvaranje 54. i 55. BITEFA-a došle su mnoge ličnosti javnog života, pre svega dramski umetnici – Svetlana Bojković, Nataša Ninković, Lena Bogdanović, Milena Vasić, Boris Liješević, upravnik BDP-a Jug Radivojević, slovenački reditelj Sebastijan Horvat, slovenačka glumica Milena Zupančić, književnik Goran Gocić, i mnogi drugi.\nIzložba “Autoportret sa tuđim licem“ sutra u Galeriji RTS\nU Adligatu predstavljeno 30 pisama porodice Garašanin\nIzložba “Kosmički ritmovi” 30. septembra u bioskopu Balkan


Sportsko-rekreativni dan za osobe sa invaliditetom | Centar za smeštaj i dnevni boravak dece i omladine ometene u razvoju Beograd\nPočetna » Vesti » Sportsko-rekreativni dan za osobe sa invaliditetom\nSportsko-rekreativni dan za osobe sa invaliditetom\nSportski dan posvećen deci sa invaliditetom održan je 4. Oktobra na terenima Ade Ciganlije u organizaciji JP „Ada Ciganlija“ a u saradnji sa Savetodavnim telom OSI pri kabinetu gradonačelnika i Gradskim većem, uz podršku Ministarstva za rad i socijalnu politiku. Veliki broj dece učesnika iz nekoliko beogradskih škola i domova za decu sa invaliditetom obišao je i gradonačelnik Beograda Dragan Đilas, članica Gradskog veća Nataša Milošević, Gradski sekretar za sport i omladinu Aca Kovačević, kao i rukovodstvo Centra. U ovoj tradicionalnoj manifestaciji učestvovali su i korisnici Centra i to DB Šekspirova, Borska, Čukarica, Šiljakovac, Voždovac.\nU sportsko-rekreativnim aktivnostima i druženju su, pored korisnika Centra, učestvovali i učenici osnovne škole “Anton Skala”,”Stefan Dečanski” i “Veljko Ramadanović”, Udruženja “Plava školjka”, deca iz “Sokobanjske”, Prihvatilišta grada Beograda, Doma “Drinka Pavlović”, kao i niz drugih udruženja roditelja dece sa smetnjama u razvoju. Akcija je podstaknuta potrebom da se deca sa invaliditetom aktivno uključe u naše društvo, čijoj će inkluziji pomoći i prisustvo učesnika manifestacija “Radost Evrope” i “Dečje nedelje”.


Premijerligaš duguje čak 12 miliona KM - Posavina Sport\nPremijerligaš duguje čak 12 miliona KM\nBanjalučki list navodi da je na kraju 2011. godine rukovodstvo FK Borac potpisalo reprogram poreskih obaveza na godinu dana, a da je tadašnji direktor (čije ime se ne navodi, op.a.) otvoreno rekao da nemaju da plate pet miliona KM duga, ali da su reprogram na godinu dana potpisali jer vjeruju da će u tom periodu biti donesen novi zakon o sportu.\n“Ja sam sebi uzeo obavezu da idem u Ministarstvo sporta Srbije. Posjetićemo i sve relevantne ljudi koji mogu da nam pomognu da taj zakon stvarno zaživi i da ga ne radimo zbrda-zdola. Mislim da treba još neki vremenski period da bi bili svi zadovoljni“, rekao je za „EuroBlic“ pomoćnik ministra za sport Dragan Jaćimović.\n“Riječ je o dugu koji se gomila više od dvije decenijei zaista postaje sve veći problem i državi i klubu“, naveo je Milunović.\nViše u ovoj kategoriji: « Šest sudija u vječitom derbiju, Peljto u Krupi Nova kazna za Sliškovića, Borcu, Vitezu i Čeliku prijeti suspenzija »


► Radnici Zastava oružja protestovali zbog najave privatizacije fabrike\nRadnici fabrike "Zastava oružje" organizovali su danas na platou "Kod krsta" u centru Kragujevca protest zbog privatizacije te fabrike i najavili da će se tome suprotstaviti radničkom borbom.\nOni su izrazili neslaganje sa predlogom zakona o prodaji naoružanja i vojne opreme, koji je pred poslanicima u Skupštini Srbije, jer predviđa privatizaciju 49 odsto kapitala vojnih fabrika u Srbiji.\nPredsednik samostalnog sindikata u fabrici "Zastava oružje" Dragan Ilić rekao je da borba oružara iz Kragujevca da se to zakonsko rešenje ne prihvati dugo traje, međutim Vlada Srbije nije prihvatila njihove sugestije.\n"Našu fabriku treba izuzeti iz privatizacije jer je ona od strateškog značaja. Treba je sačuvati jer je uvek bila državna i u njoj je začet industrijski razvoj Srbije i vojne industrije Jugoslavije", rekao je Ilić.\nOn je najavio nastavak borbe za fabriku i rekao: "Mogu da nas polome, ne mogu da nas poraze. Borićemo se".\nIlić je kazao da su druge fabrike iz oblasti vojne industrije prihvatile predloženo rešenje, ali je dodao da je kragujevačka namenska najstarija, da ove godine navršava 165 godina od osnivanja, a da su druge nastale iz nje '40-ih i '50-ih godina posle rata.\n"Ne smemo da obrukamo našeg kneza Miloša, on bi se sigurno u grobu prevrtao da zna da se ovo dešava. Ne smemo da obrukamo naše pretke, ali ni buduće generacije, za koje je važno da očuvamo fabriku", rekao je Ilić.\nIlić je izrazio sumnju prema najavljenom konceptu privatizacije shodno iskustvu prethodnih privatizacija koje su, prema njegovim rečima, upropastile privredu Srbije, kada su mnoge fabrike ugašene i izgubljena radna mesta.\nPotpredsednik Veća Saveza samostalnih sindikata Srbije Dušan Vuković rekao je da sindikat podržava borbu radnika i da je ona "sinonim borbe protiv privatizacije u Srbiji" i protivljenja predstojećoj privatizaciji banja, lečilišta, namenske industrije i daljeg urušavanja domaće privrede.\nPredsednik gradskog ogranka ŠŠ Jugoslav Ristić rekao je da "mora da se odbrani poslednje što u gradu ima" i da je to odsudna bitka za opstanak Kragujevca kao nekadašnjeg industrijskog centra.\n"Za čiji interes se najavljuje prodaja fabrika namenske industrije, kada vlast govori da one dobro posluju. Ako se vojna industrija proda strancima, da li možemo da budemo slobodna i nezavisna zemlja. Ne smemo da izgubimo ovu bitku", rekao je Ristić.\nU nedelju najavljen protest u Beogradu protiv izgradnje derivacionih mini hidroelektrana\nPokret "Odbranimo reke Stare planine" najavio je danas da će održati protest protiv izgradnje derivacionih mini hidroelektrana (MHE) u Srbiji u nedelju, 27. januara na Studentskom trgu...\nMarks21: Licemerno što nas vlast predstavlja kao jadnu decu, a Đilas da smo ugrozili decu lideraSzS\nLevičarska organizacija Marks21 saopštila je danas da je licemerno to što vlast pokušava da ih predstavi kao "jadnu decu" nad kojima je lider Saveza za Srbiju (SzS) Dragan Đilas...\nU Gornjem Milanovcu oko 350 građana na protestu\nOko 350 građana nezadovoljnih aktuelnom vlašću okupilo se večeras u Gornjem Milanovcu na drugom protesu pod parolom "Jedan od pet miliona".


Vesti - Privrednike čeka velika promena... | Palo.rs\nPrivrednike čeka velika promena: Papirne fakture odlaze u istoriju\nTo će biti još jedan korak ka digitalizaciji poslovanja koji će firmama olakšati svakodnevni rad, smatraju sagovornici Tanjuga. Elektonske fakture će, kažu, uneti poprilično velike promene na nivou cele privrede, jer će papirne fakture otići u istoriju. Novi zakon o računovodstvu koji će uvesti pojam elektronske fakture trebalo bi do kraja godine da bude usvojen u Skupštini Srbije, a do nedavno je njegov nact bio u javnoj raspravi. "Tim zakonom, ako bude usvojen na način kako je predvidjeno, elektronske fakture će ući u naš poslovni sistem od polovine 2021. godine", rekao je za Tanjug predsednik Odbora Grupacije računovodstvenih poslova PKS Aleksandar Vasić. Naveo je da svaki korak ka digitalizaciji poslovanja donosi veliko olakšanje privredi, naravno, dodaje, uz pretpostavku da se on na pravi način primeni. Uvodjenje elektronskih faktura, objašnjava Vasić, doprineće da i sama izrada i slanje faktura bude jednostavnije. "Samim tim...\nTanjug/F.Krainčanić BEOGRAD - Elektronske fakture trebalo bi da od polovine 2021. godine budu uvedene u Srbiji i to će biti još jedan korak ka digitalizaciji poslovanja koji će firmama olakšati svakodnevni rad, smatraju sagovornici Tanjuga. Elektonske fakture će...\nwww.tanjugbiz.rspalo.gr · pre 1 Mesec 2 dana ·\n„Štimanje“ faktura od strane lekara u čačanskom Domu zdravlja


Vujović: Prljava kampanja opozicije | INFO 24\nVujović: Prljava kampanja opozicije\nČlanica predsedništva Srpske napredne stranke Irena Vujović oglasila se povodom lažnih tvrdnji opozicije ga je vlasnik organske farme “Jovanjica” Predrag Koluvija zvao brata predsenika Srbije Andreja Vučića prilikom hapšenja zbog proizvodnje marihuane.\nPonovo je iznešena još jedna u nizu gnusnih laži i neistina u prljavoj kampanji opozicije, koje ozbiljno ugrožavaju integritet Andreja Vučića, brata predsednika Republike Srbije – izjavila je Irena.\nNeophodna je temeljna istraga i procesuiranje svih inicijatora ovakvih podvala kako bi se već jednom stalo na kraj svim napadima i ugrožavanju bezbednosti kako predsednika Aleksandra Vučića tako i cele njegove porodice – ističe Irena.\nPozivam sve nadležne institucije da reaguju u skladu sa zakonom i da zaustave ovakve kriminalne akte – naglasila je Irena.\nKatarina Korać / INFO 24\nJoš jedna finansijska pomoć zadrugama\nVučić: Za sedam-osam dana ugovor za Moravski koridor


Srpski IT će u 2018. vredeti više od pola milijarde, a izvoz će dostići milijardu evra — izveštaj Vojvođanskog IKT klastera\nI druge pojedinosti iz studije o domaćem IKT-u.\nČetvrti put po redu Vojvođаnski IKT klаster objavio je svoje istraživanje IKT scene ICT in Serbia – At a Glance u kom je prikazan domaći IT sektor, uslovi poslovanja i trendovi koji vladaju u njemu.\nOva studija je svojevremeno ukazala na to da je izvoz softvera nadmašio izvoz malina, kao i da čitava industrija beleži kontinurian rast. Taj pozitivan rast nije prekinut od poslednjeg istraživanja, a izvoz IKT usluga sada je veći i od izvoza kukuruza.\nICT in Serbia – At a Glance počinje generalnom slikom domaćeg poslovnog okruženja u kom se navodi da je srpska ekonomija još uvek u tranziciji, da ima prostora za rast i razvoj, ali da se on trenutno mahom temelji na direktnim stranim investicijama (čija je ukupna vrednost u periodu od 2011. do 2016. godine iznosila 11,4 milijarde).\nU izveštaju se napominje i da su direktne strane investicije u domaćem IT okruženju percipirane kao pretnja zbog deficita kadra na tržištu, te da njihovo prisustvo za sobom nosi nelojalnu konkurenciju usled mogućnosti da nude veće plate nego što to mogu srpske kompanije. Takođe, čini se i da je standardizacija srpskih IT kompanija prema prirodi IT usluga koje se izvoze uslovljena zahtevima inostranih partnera.\nPrema indeksu tehnološke spremnosti Svetskog ekonomskog foruma Srbija se rangira na 75. od 139. mesta (i treća je od nazad među evropskim državama). Autori izveštaja realnost takvog plasman dovode u pitanje jer su za njega odgovorni mahom kvalitativni podaci. Međutim, Srbija se slično pozicionira i na evropskoj tehnološkoj mapi koja je kreirana na osnovu podataka o IT investicijama po glavi stanovnika u odnosu na BDP. Ova mapa jasno pokazuje očigledno — da se veće i ekonomski jače zemlje brže razvijaju, što Srbiju ponovo ostavlja pri dnu liste.\nZanimljivo je i da je kvalitet širokopojasnog pristupa internetu u Srbiji ispod evropskog proseka, ali da se ipak popravlja i ne predstavlja prepreku za poslovanje. Takođe, sve srpske kompanije koriste računare u svom poslovanju, ali je broj zaposlenih koji ih svakodnevno koriste značajno manji od onog u zemljama članicama EU.\nS nešto vedrije strane, pravni okvir je takav da se zakoni i propisi poslednjih godina poboljšavaju u smislu bržeg usklađivanja sa zakonodavstvom i standardima EU. Ipak, u tom kontekstu se ocenjuje da je bolje regulisan sektor telekomunikacija nego IT-ja.\nŠto se tiče pristupa finansijama, krediti komercijalnih banaka su nekoliko godina bili na istom nivou (47 odsto BDP-a), da bi 2016. godine počeli da se povećavaju zahvaljujući smanjenju kamatne stope i ubrzanju ekonomske aktivnosti, s tim da je primetan nedostatak VC i seed investitora.\nUprkos tome, mala i srednja preduzeća beleže napredak — postoji rastuća preduzetnička i startap scena, dovoljno finansiranim IKT kompanijama u proseku treba pet do sedam godina da dođu do inicijalne javne ponude, a takve organizacije zapošljavaju deset do 20 softverskih developera.\nSrpski IKT sektor\nProšle godine srpski IT je generisao 467 miliona evra, i time obezbedio godišnji rast ovog tržišta od šest odsto (najveći rast zabeležio je segment IT usluga). Osim toga, autori izveštaja smatraju da je čitava IT industrija napravila još veće korake od IT tržišta. U 2016. godini brojala je 2.048 firmi sa 21.514 zaposlenih, što je deset odsto više nego u godini pre.\nIz toga što je 2017. godine 44,8 odsto tržišta čino hardver, 37,1 softver (gde dominiraju aplikacije), a 18,1 IT usluge, jasno je da domaće tržište još nije zrelo. Uprkos navedenim brojkama, IT usluge su obezbeđivale najveći deo profita koji je generisalo ovo tržište — 59,5 odsto.\nProcene kažu i da bi segment tržišta IT usluga mogao da ima dvocifrenu godišnju stopu rasta, a naročito je značajno što se u izveštaju smatra da će ove godine vrednost IT tržišta dostići pola milijarde evra.\nDalje se prilika za razvoj IT-ja vidi u digitalizovanju tradicionalne proizvodnje i menadžmenta, s nadom da će tehnološka rešenja domaću indutriju učiniti konkurentom van granica zemlje. Nada za rast tržišta se polaže i u internet stvari (Internet of Things), poslovnu analizu (Business Analytics) i Big Data.\nU Srbiji kompanije ulažu 0,7 odsto profita u IT (manje od svetskog proseka koji je 3,5 odsto). A naša zemlja za svetskim prosekom kaska i kada je reč o procentu zaposlenih IT stručnjaka (1,8 naspram 3,5 odsto), ali ne i kada se govori o stopi rasta zaposlenosti u IT-ju (četiri odsto).\nZaposleni u domaćem IT sektoru (procenjuje se da ih je u IKT-u oko 50.000) koriste polovinu resursa u odnosu na prosek u svim industrijama, a proizvode šest puta veći profit i imaju 150 odsto veće bruto plate (prosečna zarada je 1.433 evra). Uz to, IT kompanije su dva puta likvidnije od srpskog proseka.\nStalna potreba za obrazvovanim kadrom ne prestaje da bude aktuelna i istaknuta je i u ovom izveštaju, a posebno se naglašava da 16.592 istraživača Srbiju stavlja među svetski prosek. Iako iz godine u godinu raste broj IKT istraživača u različitim istraživačkim i razvojnim centrima, po izdvajanju za istraživanje i razvoj naša zemlja se slabo kotira — umesto tri do pet odsto BDP-a koje Lisabonska deklaracija preporučuje EU članicama i kandidatima, Srbija u ove svrhe izdvaja 0,9 odsto.\nPrema geografskoj podeli, najveći deo IT komapnija je u Beogradu, Nišu i Novom Sadu. Od svih 2.048 IT kompanija, tek 409 spada u mala i srednja preduzeća (gde osam od njih zapošljava više od 250 ljudi), od kojih tri četvrtine posluje u okviru softverskog sektora.\nTakođe od ukupnog broja IT kompanija, 1.238 (60 odsto) spada u podsektor softvera u kom radi 14.634 stručnjaka, a u okviru njih po broju i prihodima dominiraju one organizacije koje se bave izvozom softvera.\nUkupan prihod IT industrije je u 2016. godini iznosio 1,8 milijardi evra. A i po ovom pitanju ističe se softverski sektor sa rastom prihoda od 29 odsto u odnosu na 2015. godinu (i ovde je za većinu rasta zaslužan izvoz softvera).\nVrednost imovine srpske IT industrije je kontinuirano rasla i u 2016. godini došla do vrednosti od 504 miliona evra (deset godina ranije bila je 150 miliona), a 79 odsto nje je u vlasništvu organizacija fokusiranih na izvoz softvera.\nMilijardu evra izvoza\nPosebno poglavlje istraživanja posvećeno je kompanijama koje obezbeđuju softverske proizvode, licence i razvoj IT usluga za strana tržišta, odnosno izvozu softvera. U njih se ubraja 304 kompanije sa 10.068 zaposlenih (47 odsto ukupne radne snage u IT sektoru Srbije) koje ostvaruju profit od 385 miliona evra.\nPre dve godine 15 najvećih softverskih izvoznika zapošljavalo je 36 odsto radne snage izvoznog IT sektora, generisalo 41 odsto prihoda i 45 odsto dodatne vresnosti, i posedovalo 43 odsto imovine. Dodatno, outsourcing kompanije među njima su zapošljavale 82 odsto radnika i bile zaslužne za 69 odsto ostvarenog izvoza.\nPošto su lokalne kompanije gotovo ravnomerno podeljene na one koje se bave izvozom programerskih usluga i one koje izvoze svoje proizvode, ne očekuje se da će outsourcing prestati da bude značajan deo izvoza ni posle 2020. godine. Trenutno su glavna izvozna tržišta Evropa i SAD, domaći izvozni sektor je u vlasništvu stranaca, a poslovna stabilnost ovih firmi je uglavnom obezbeđena kroz profit koji se stvara na izvornim tržištima, tj. van Srbije. S druge strane, udeo izvoza softvera u BDP-u se povećava svake godine i procenjuje se da će dostići milijardu evra.


Inicijativa za produženje roka važenja vaučera za odmor u Srbiji do 20. decembra | Turistički žurnal\nUdruženje Moja Srbija uputilo je inicijativu Ministarstvu trgovine, turizma i telekomunikacija Srbije, da produži važenje ovogodišnjih vaučera za odmor u Srbiji do 20. decembra.\nZbog uvođenja vanrednog stanja izazvanog širenjem epidemije korona virusa, mnogi gradjani Srbije nisu mogli da iskoriste svoje vaučere za subvencionisani odmor u Srbiji, ukoliko su se ti vaučeri odnosili na odmor u martu, aprilu ili maju ove godine, navedeno je u saopštenju.\n– Tokom prethodnih nekoliko meseci mnogi građani su nas zvali i negodovali, jer nisu bili u mogućnosti da iskoriste vaučere koje su dobili za odmor u martu, aprilu i maju, zbog uticaja više sile, a onemogućena im je ponovna prijava za ove subvencije. Takođe, kontaktirali su nas i ugostitelji, jer su i oni imali isti problem: popunjene kapacitete do 20. novembra i nezadovoljne goste kojima ne mogu da izađu u susret i da prihvate njihove vaučere u drugom periodu – izjavio je predsednik udruženja Moja Srbija Milan Ristić.\n– Produžetkom akcije za mesec dana, tokom kojih bi mogli da se iskoriste isključivo neiskorišćeni vaučeri iz perioda vanredne situacije, pomogli bismo našim građanima da u tom periodu iskoriste svoje neiskorišćene rezervacije, ugostiteljima bismo pomogli da popune svoje kapacitete do kraja godine, a u oblast domaćeg turizma bismo upumpali dodatnu količinu novca i time doprineli da ova privredna grana još uspešnije završi tekuću godinu – rekao je Ristić.


Predrag Bojić - Blic Sport\nGrujin: Ogorčen sam načinom na koji je smenjen Bojić\nPredsednik košarkaškog kluba Radnički iz Kragujevca Ivan Grujin rekao je da je ogorčen načinom na koji je smenjen direktor Superlige Predrag Bojić.\nMiroslav Nikolić: Nisam tukao trenere i sudije po tunelima, ali Bojić je pošten\nTrener kragujevčakog Radničkog Miroslav Nikolić na krajnje zanimljiv način je prokomentarisao smenu direktora košarkaške Superlige Predraga Bojića.\nDosadašnji direktor košarkaške Superlige Srbije Predrag Bojić smenjen je na poslednjoj održanoj sednici predsedništva ovog takmičenja, prenosi B92.\nKlubovi platili zaostala dugovanja, Bojić registrovao utakmice 11. kola\nDirektor košarkaške Superlige Srbije Predrag Bojić registrovao je utakmice 11. kola postignutim rezultatima na terenu, pošto su Metalac, Crvena zvezda, Vojvodina, Partizan i Sloboda izmirile finansijske obaveze.\nČović: Bojićevo saopštenje je zlonamerno prema klubovima, i Superliga duguje Zvezdi\nDirektor košarkaške lige Srbije Predrag Bojić suspendovao je u četvrtak pet klubova i rekao da neće priznati rezultate 11. kola ukoliko se finansijske obaveze ne izmire obaveze do 21. maja. Tim povodom, oglasio se predsednik KK Crvena zvezda Nebojša Čović, koji je naveo da veliki deo duga klub ne može da isplati zbog nedostatka dokumentacije.\nNe priznaju se rezultati "večitih", Voše, Metalca i Slobode ako ne plate dugove!\nDirektor košarkaške lige Srbije Predrag Bojić suspendovao je u četvrtak pet klubova i rekao da neće priznati rezultate 11. kola zbog neplaćanja finansijskih obaveza, a klubovima je dao rok do 21. maja da ih izmire.\nČović: Bojićeve nesposobnosti nam je preko glave, on je predstavnik Partizana\nPredsednik Crvene zvezde Nebojša Čović rekao je da je ljudima u tom košarkaškom klubu "preko glave" nesposobnost direktora takmičenja Superlige Srbije Predraga Bojića, koji je kaznio beogradski klub sa 236.000 dinara.\nZvezda: Bojićeve kazne su smešne, delegat "nije smeo" da vidi pljuvanje Todorića!\nKošarkaški klub Crvena zvezda osudila je kazne direktora Superlige Predraga Bojića za incidente na večitom derbiju u kom je Partizan slavio sa 77:67 i poručila da su one proizvoljne, u najmanju ruku smešne i pitaju se kako su sudije dobile prelaznu ocenu, ako su kažnjene.\nBojić nije imao milosti: Vujošević mora da plati 247.800, a Čović 118.000 dinara!\nKomesar takmičenja Predrag Bojić izrekao je kazne koje se odnose na pojedince na finalnom turniru Kupa Radivoja Koraća u Kragujevcu.\nPešić opet kažnjen zbog komentara o suđenju, Zvezda plaća 80.000 dinara\nDirektor košarkaške Superlige Srbije Predrag Bojić kaznio je sa 100.000 dinara trenera Crvene zvezde Svetislava Pešića zbog komentarisanja suđenja posle derbija sa Partizanom.


„Nord strim 2“ uložio žalbu na odluku Suda EU u vezi Gasne direktive - 28.07.2020, Sputnik Srbija\nKompanija „Nord strim 2“ uložila je žalbu na odluku Suda EU a u vezi Gasne direktive Evropske unije. 28.07.2020, Sputnik Srbija\nvesti, svet, rusija, nord strim\n22:43 28.07.2020 (Osveženo: 00:59 26.08.2021)\nKompanija „Nord strim 2“ uložila je žalbu na odluku Suda EU a u vezi Gasne direktive Evropske unije.\n„Kompanija ‘Nord strim 2’ ne slaže se sa argumentacijom suda a u vezi proceduralnih pitanja i, kao i do sada, uverena je da su dopune Gasne direktive nelegalna diskriminacija. U vezi s tim kompanija je danas podnela žalbu na odluku Evropskom sudu pravde u Luksemburgu“, navodi se u saopštenju.\nSud EU je u maju odbacio žalbu kompanije povodom dopuna Gasne direktive EU – koja se odnosi na gasovode trećih zemalja.\nDopunjena Gasna direktiva obuhvatila je ne samo nadzemne nego one delove gasovoda u EU koji idu po dnu mora.\nPrema novim stavkama, novi i postojeći gasovodi koji idu iz trećih zemalja u EU u teritorijalnim vodama država članica Unije moraju da budu u skladu s pravilima razdvajanja delatnosti eksploatacije i transporta gasa, dostupa trećih strana transportu gasa kroz gasovod.


Novi veliki rast broja zaraženih korona virusom u BiH - TK PORTAL\nNovi slučajevi registrirani su u Tuzlanskom, Zeničko-dobojskom, Hercegovačko-neretvanskom, Srednjobosanskom i Kantonu Sarajevo, podaci su Zavoda za javno zdravstvo Federacije BiH, javlja “Anadolu Agency”.\nU Federaciji BiH do sada je testirano 46.235 uzoraka, a COVID-19 je potvrđen kod 1430 osoba. Među zaraženima je 780 žena (54,55 posto) i 650 muškaraca (45,45 posto).\nZaključno s današnjim danom, u Federaciji BiH oporavljen je 991 pacijent, dok je trenutno aktivno 394 slučajeva pozitivnih na COVID-19.\nOd 45 potvrđenih smrtnih ishoda u Federaciji BiH, 27 osoba je muškog spola (60 posto) i 18 ženskog spola (40 posto). Što se tiče starosne strukture, 28 preminulih pacijenata (62,22 posto) su imali preko 65 godina.\nPodsjećamo, od posljednjeg izvještaja o epidemiološkoj situaciji u Republici Srpskoj, u posljednja 24 sata, u Institutu za javno zdravstvo Republike Srpske, Univerzitetskom kliničkom centru Republike Srpske, Bolnici Sv. Vračevi u Bijeljini i Univerzitetskoj bolnici Foča izvršeno je testiranje 299 laboratorijskih uzoraka, a novi virus korona (SARS-CoV-2) potvrđen je kod 25 osoba u Republici Srpskoj.\nOprez: Iz prodaje se povlači napitak ‘Jana Vitamin naranča happy’ zbog etilen-oksida\nUsvojen budžet za 2020. godinu, uvrštena stavka za izbore od 4,2 miliona KM


Novi Zeland nastoji da u potpunosti zabrani pušenje i prodaju cigareta! – Zenski Magazin\nNovi Zeland nastoji da u potpunosti zabrani pušenje i prodaju cigareta!\nby admin April 18, 2021, 7:04 am 1.2k Views\n“Potreban nam je novi pristup”, izjavila je pomoćnica ministra zdravlja Novog Zelanda Aješa Veral, dodajući da oko 4.500 građana Novog Zelanda svake godine umre od duvana.\n“Moramo da ubrzamo napredak da bismo mogli da postignemo taj cilj o potpunom iskorenjivanju pušenja do 2025. godine”, poručila je ona.\nOvaj pas sa balkona je popularniji kod turista od Kipa slobode\nby admin September 15, 2021, 6:06 pm\nOvako izgledaju najlepši zamkovi u Evropi\nby admin September 15, 2021, 5:34 pm\nOvaj momak obožava Tolkina i živi kao hobit\nby admin September 14, 2021, 4:47 pm\nZbog njega je pesma “Čačak” postala VELIKI HIT!


RTCG - Radio Televizija Crne Gore - Nacionalni javni servis :: Kulturna galaksija :: Leonardo naslikao dvije Mona Lize\nPOTVRĐENO 14. 02. 2013. 12:33 >> 12:33 0\nLeonardo naslikao dvije Mona Lize\nStručnjaci potvrdili da je ranija verzija "Mona Lize", otkrivena prošle godine, djelo Leonarda da Vinčija.\nTakozvana „Mona Liza iz Ajzlverta” (Isleworth Mona Lisa), na kojoj je isti model znatno mlađeg uzrasta, vjerovatno je nastala nekoliko godina prije mnogo poznatije verzije iz Luvra.\nNedavni testovi pokazali su da je taj portret skoro sigurno Da Vinčijevo djelo: datiranje ugljenikom smjestilo je sliku u prve decenije 16. vijeka, a analize stručnjaka za geometriju pokazale su da lik ima iste proporcije koje je italijanski maestro primjenjivao na svojim drugim modelima.\nOvi rezultati možda će ubijediti pojedine istoričare umjetnosti koji su bili skeptični kad je slika otkrivena u Ženevi prošle godine, nakon što je decenijama bila zaturena u podrumu jedne švajcarske banke.\nMeđunarodna grupa eksperata okupljena u Fondaciji „Mona Liza”, koja tvrdi da nema finansijskog interesa u ovom procesu, potvrdila je autentičnost slike.\nDejvid Feldman, potpredsednik fondacije i diler umjetninama, kaže da ga je, nakon prvog otkrivanja slike u javnosti, kontaktirao italijanski geometričar Alfonso Rubino.\n„On je detaljno proučio geometriju na Leonardovom 'Vitruvijanskom čovjeku' i uporedio je sa našom slikom”.\nCiriški tehnološki institut potom je uradio test datiranja ugljenikom i otkrio da je skoro sigurno nastala između 1501. i 1505, čime su demantovane neke tvrdnje da je riječ o kopiji s kraja 16. vijeka.\nAutentičnost slike žustro je osporio Martin Kemp, britanski ugledni poznavalac Da Vinčija, koji je prošle godine rekao da je „na njoj mnogo toga pogrešnog”.\nMeđutim, Feldman otkriva da Kemp nikada nije došao da sliku pogleda uživo, uprkos brojnim pozivima.\nFirentinski plemić Frančesko del Đokondo naručio je od Leonarda portret svoje supruge Lize. Pristalice „mlađe” verzije kažu da ju je slikar skoro sigurno isporučio nedovršenu Del Đokondu prije odlaska iz Italije za Francusku 1506. godine. Verziju iz Luvra Leonardo je najverovatnje naslikao oko 1516, u Francuskoj.\nSliku je 1913. kupio Hju Blejker iz Ajzlverta (po čemu je i dobila naziv) iz jedne kolekcije u Somersetu, gdje se nalazila vijekovima. Nakon smrti Blejkerove nasljednice, sestre Džejn, 1947. slika je prodata američkom kolekcionaru Henriju Piliceru, koji ju je ostavio svojoj djevojci u nasljeđe.\nDanas je u vlasništvu švajcarskog konzorcijuma a posljednjih 40 godina provela je u podrumu švajcarske banke.


SOPŠTENJE ZA JAVNOST – 10.8 miliona izjava preuzeto putem E-deklaracije – www.atk-ks.org\nSOPŠTENJE ZA JAVNOST – 10.8 miliona izjava preuzeto putem E-deklaracije\nPoreska uprava Kosova u 2011. godini pokrenula je najveći elektronski projekat E-poreske izjave, platforma je u početku bila dostupan za preduzeća koja su kategorisana u direkciji velikih poreskih obveznika, dok za ostale poreske obveznike mogućnost korišćenja EDI je od početka 2012.\nOvaj sistem omogućava i stvaranje on-line račun poreskih obveznika kod PAK-a, gde se mogu popuniti i prijaviti: prijava i uplata svih poreza i doprinosa za penzije, generisanje zaostalih potraživanja od 2011. godine, izveštaj o statusu poreskih obveznika od 2011, generisanje poreskih potvrda, prijavljivanje kupovina preko 500 evra, određivanje ovlašćenog lica, promena profila i lozinke, provera poreske istorije i bilansa, traženje pomoći itd.\nOd pokretanja ove elektronske platforme do sada, broj preuzetih izjava je 10,8 miliona, dok je broj poreskih obveznika registrovanih u elektronskom sistemu EDI 98.408.\nKorišćenjem elektronskog sistema EDI poreski obveznici i građani štede svoje vreme kao i pravovremeno dobijaju usluga koje su im potrebne. Upotreba elektronskih usluga u PAK-u dostupna je 24 sata i 7 dana u nedelji, gde su mogućnosti korišćenja ovog sistema lake i veoma jednostavne.\nOvo najbolje ilustruje broj građana i poreskih obveznika registrovanih na EDI platformi, s obzirom da imamo napredan sistem i veoma jednostavan za korišćenje.\nPoreska uprava Kosova ima prioritet u pružanju profesionalnih i transparentnih usluga, sledeći najbolje prakse savremenih poreskih administracija razvijenih zemalja!\nNjomza Alaj 12 Septembar, 2019 SAOPŠTENJE ZA ŠTAMPU


Održan Bambijev turnir prijateljstva u malom fudbalu u Beču | Управа за сарадњу с дијаспором и Србима у региону\nHome>>>Aktuelno>>>Održan Bambijev turnir prijateljstva u malom fudbalu u Beču\nOdržan Bambijev turnir prijateljstva u malom fudbalu u Beču\n13. decembar 2019.\tAktuelno, Dijaspora Srbije, Насловна @lat, Новости @lat 28 Views\nU organizaciji Kulturno sportskog društva Bambi, proteklog vikenda u Beču se odigrao Internacionalni turnir prijateljstva u malom fudbalu.\nDvodnevni turnir u malom fudbalu koji se održao 7. i 8. decembra 2019. godine u Beču, pod nazivom “Bambijev internacionalni turnir prijateljstva” okupio je 32 ekipe iz Austrije, Srbije, Italije, ali i drugih evropskih zemalja.\nTurnir su svečano otvorili Vladimir Batez, pokrajinski sekretar za sport i omladinu Vojvodine i Bane Spasojević, gradonačelnik Požarevca.\nNa otvaranju turnira publiku su folklornim igrama zabavili najmlađi Bambijevci, članovi pionirskog folklornog ansambla.\nU toku turnira odvijala se i humanitarna akcija za malog Miliju iz Kličevca, gde su članice kluba Bambi prodavajući kolače koje su same napravile, prikupljale novčana sredstva kako bi svi prisutni pomogli malom zemljaku iz Srbije.\nBane Spasojević, gradonačelnik grada Požarevca, zajedno je sa organizatorima, fudbalerima, članovima folkolrnog ansambla, roditeljima, kao i mnogobrojnom publikom, otvorio turnir uz veliku podršku i čestitke za 45 godina postojanja i rada kluba Bambi.\nGrad Požarevac, poslednjih godina, ulaže i u sportsku infrastrukturu, a Bambi kao uduženje sa najvećim brojem članova iz Požarevca i Braničevskog okruga predstavlja važnog predstavnika dijaspore i partnera za brojne projekte.\n“Mi nismo imali neku značajnu komunikaciju sa našim ljudima i udruženjima u dijaspori do sada. Međutim u poslednje vreme, a takav je i stav naše države Srbije, koordiniramo i sa našim ljudima u dijaspori i dajemo im do znanja da nisu usamljeni, da su građani Srbije i naši zemljaci, prijatelji i rodbina, i da zaslužuju da imaju jedan bratski odnos kad se vrate u našu Srbiju, kao i da imaju s kim da razgovaraju o njihovim potrebama i problemima”, izjavio je Spasojević, gradonačelnik Požarevca.\nSpasojević je dodao da je u planu, već sledeće godine, otvaranje kancelarije za dijasporu u Požarevcu, koja će zapravo biti veza između Grada i zemljaka koji žive u dijaspori.\nPored gradonačelnika, turniru u malom fudbalu u Beču prisustvovali su Nenad Petrović, pomoćnik gradonačelnika, Aleksandar Simonović, načelnik Gradske uprave, Ivan Milenković, odbornik Skupštine Grada i Zlatan Kostić predsednik Sportskog saveza Grada Požarevca.\nVladimir Batez, pokrajinski sekretar za sport i omladinu Vojvodine, rekao je da je svaki korak mladih u sportu, koji žive van matice, veoma važan i da su u planu brojni projekti u kojima će podjednako biti zastupljeni i sportisti iz dijaspore.\n“Pre četiri godine, kada sam bio na funkciji generalnog sekretara Sportskog saveza Srbije, organizovao sam turnir za najtalentovanije fudbalere naše dijaspore i to baš ovde u Beču, a sa zadovoljstvom sam prihvatio poziv da budem gost na Internacionalnom turniru prijateljstva Bambi, kao i da sa organizatorima i ljudima iz sporta porazgovaram i na temu buduće saradnje, izjavio je Vladimir Batez.\n“Drago mi je da u Beču postoje udruženja koja žele jaku vezu sa maticom, a mi smo tu da pomognemo da se te veze ojačaju i da osmislimo zajedničke projekte, i da svi zajedno radimo u interesu naše dece i naravno naše države Srbije”, kaže Batez.\nInternacionalni turnir prijateljstva ima već dugu tradiciju, ali je nekoliko godina imao pauzu. Poslednji internacionalni turnir koji je „Bambi“ organizovao 2016. godine izazvao je veliku pažnju sportske javnosti.\nAleksandar Saša Stanković, predsednik Bambija, naglašava da je od izuzetne važnosti da se srpska deca u dijaspori, pored folklora, bave i sportom.\n“ Bambi je prvobitno bio sportski klub i od 1986. godine počeo je i sa folklornim sekcijama, kako bi deca mogla da se zanimaju dok njihovi očevi igraju fudbal. Naša velika želja je da sportski duh probudimo i u drugim klubovima, i žao nam je što je Bambi jedino udruženje u Beču koje se aktivno bavi sportom, pored folklora”, naglasio je Stanković.\nInače, veteranski folklorni ansambl Bambija je istog dana u Srbiji učestvovao na Međunarodnom festivalu veterana folklora na Zlatiboru.\nMnogobrojne ekipe, fer-plej, publika i dobra zabava, obeležili su turnir u Beču, a da sve protekne po planu i u najboljem redu pobrinuli su se članovi udruženja Bambi, koji već imaju iskustva u održavanju velikih sporstskih manifestacija.\nU Beču su se takmičile ekipe iz Udina i Trsta, Novog Sada, Velikog Gradišta, Beča i ostalih delova Austrije. Brojne ekipe su uporedo igrale u dve sale i bile su podeljene na juniorske i seniorske ekipe, a da sve protekne po predviđenom planu pobrinuli su se sportski referent Bambija Ljubiša Savić i zamenik Dragan Milić.\nPosle finalne utakmice u kategoriji seniora između ekipa EPS-a i KSV Bambi i juniorskih ekipa Adut Grill i Caffe Laviata, nagrade najboljim ekipama i pojedincima dodelili su Nebojša Rodić, ambasador Republike Srbije u Austriji, Bane Srasojević, gradonačelnik Požarevca i predsednik KSV Bambi Aleksandar Saša Stanković.\nU kategortiji juniora prva tri mesta zauzele su ekipe:\nPrvo mesto: ADUT GRILL\nDrugo mesto: CAFFE LAVIATA\nTreće mesto: K.M.F. ŠAPINE\nNajbolje seniorske ekipe na Bambijevom turniru su:\nPrvo mesto: EPS Novi Sad\nDrugo mesto: KSV Bambi\nTreće mesto: Vuk Karadžić Trst\nInternacionalni turnir prijateljstva u organizaciji kluba Bambi iz Beča održavaće se i narednih godina, u nameri da bude tradicionalna manifestacija koja okuplja sve poštovaoce tradicionalnih vrednosti i fudbala, uz prisustvo brojnih ekipa iz dijaspore i matice.\nVIDEO REPORTAŽU možete pogledati na linku ovde, a mediji je mogu preuzeti za emitovanje.\nPrevious Dečiji školski kamp u organizaciji SКUD „Afrika“ u Johanesburgu\nNext Finansijski vodič za povratnike


Šekler: Istraživanje pokazalo da oštećenje srčanog mišića ima 78 odsto ljudi koji su preležali kovid\nŠekler, koji je virusolog u Veterinarskom institutu u Kraljevu, za televiziju Hepi je rekao da je na osnovu toga “jasno da je jedan od organa koji trpe od korene i srčani mišić”, povodom najnovijih navoda da “korona nije respiratorna, nego kardiovaskularna bolest”.\n“Oni koji su preležali koronu treba prvo da odu kod kardiologa, a ne da krenu sa nekim jačim fizičkim aktivnostima”, preporučio je Šekler.\nNa pitanje da li ima dokaza da vakcinu protiv korona virusa mogu da prime i trudnice, u drugom i trećem trimestru trudnoće, Šekler je ukazao da je do takvih saznanja došla kompanija “Fajzer”, na osnovu podataka iz Izraela, gde je sprovedena masovna vakcinacija.\n“Fajzer je na osnovu ogromnog broja vakcinacija ustanovio da nikakvih posledica nema na trudnice”, rekao je Šekler. Dodao je da ono što se zna jeste da od kovid-19 oboljevaju i trudnice, da imaju teške kliničke slike i da se često dešavaju abortusi, zbog čega je preporuka da oni koji planiraju decu treba da se pre toga vakcinišu jer “tako rešavaju sve probleme”.


MINISTAR ZDRAVLJA OTKRIVA: Vakcinacija na pet, šest meseci biće nova realnost : Nadlanu.com\nMINISTAR ZDRAVLJA OTKRIVA: Vakcinacija na pet, šest meseci biće nova realnost\nObjavljeno 14. nov 2021. / 09:00:12\nMinistar zdravlja Zlatibor Lončar izjavio je juče u Nišu da će, kako sada stvari stoje, nova normalnost i realnost biti takva da će građani morati da se vakcinišu na svakih pet, šest meseci, u zavisnosti od vrste vakcine.\n- To je jedan od uslova ako želimo da držimo situaciju pod kontrolom. Drugačije nećemo moći - rekao je Lončar prilikom otvaranja dve nove angio - sale u Univerzitetskom kliničkom centru Niš u čije je opremanje uloženo oko 160 miliona dinara, prenosi Tanjug.\n- Šta znači bezbedno? Da su tu ljudi koji su se vakcinisali ili koji redovno rade PCR ili antigenski test, ukoliko ne žele da se vakcinišu - naveo je ministar.\n- Popuštanje bi značilo da ćemo opet da ulazimo iz talasa u talas epidemije i da ćemo biti na ivici zatvaranja - rekao je Lončar.\nOcenio je da je uvođenje kovid propusnica bilo ključno da se poveća broj vakcinisanih u Srbiji i dodao da bi moglo da bude produženo vreme važenja tih propusnica.\n- Da li će to da bude 24 časa ili nešto drugo, na tome ćemo insistirati. Mi želimo da građani imaju sigurnost, ne želimo da građani budu taoci, posebno oni koji su se pridržavali svega, koji su se vakcinisali, da imaju strah da odu i do restorana i do bioskopa i da znaju kad odu tamo da je to bezbedna zona, da su tamo ili vakcinisani ili testirani ljudi - rekao je ministar.\n- Važno je da se dopre do ljudi koji beže od istine i ne priznaju da korona postoji, da se od nje umire i da je jedini lek vakcina. Važno je da građani budu bezbedni, a da li će se važenje kovid propusnica produžiti na 24 časa ili će biti nešto drugo, to ćemo analizirati - rekao je ministar zdravlja Zlatibor Lončar u Nišu.\n- Što se tiče toga da se objave podaci ljudi koji su vakcinisani (a preminuli su od korone) nemamo nikakav problem. To ćemo objaviti možda već sledeće nedelje. Želimo da sve proverimo dva ili tri puta, da ne pogrešimo nešto, da uporedimo sve baze podataka koje imamo. Ne postoji nijedan razlog da to ne kažemo - rekao je Lončar.\nOn je napomenuo i da nikada niko nije rekao da vakcina 100 odsto štiti i podsetio da postoji mnogo faktora kada je reč o reakciji na koronavirus, ali i da treba dopreti do ljudi koji beže od istine i govore da korona ne postoji.\nbroj umrlihbroj vakcinisanihkoronakoronaviruskovidkovid propusniceKovid-19ministar zdravljaministarstvo zdravljavakcinavakcinacijazlatibor lončar


PAD INDUSTRIJSKE PROIZVODNJE U PRVA TRI KVARTALA 8,2 POSTO | Hayat.ba\nPAD INDUSTRIJSKE PROIZVODNJE U PRVA TRI KVARTALA 8,2 POSTO\nIndustrijska proizvodnja u BiH u tri kvartala 2020. manja je za 8,2 posto u odnosu na isti period prošle godine, objavila je Agencija za statistiku BiH.\nU septembru ove, u odnosu na isti mjesec prošle godine, industrijska proizvodnja manja je za 3,7 posto, dok je u odnosu na avgust zabilježila rast od 3,8 posto.\nU septembru, u odnosu na avgust, proizvodnja netrajnih proizvoda za široku potrošnju veća je za 8,8 posto, intermedijarnih proizvoda za 4,2 posto, trajnih proizvoda za široku potrošnju za 2,7 posto, kapitalnih proizvoda za 0,4 posto, dok je proizvodnja energije manja za 5,1 posto.\nProizvodnja trajnih proizvoda za široku potrošnju u septembru ove godine u poređenju sa istim mjesecom lani veća je za 9,6 posto, kapitalnih proizvoda veća za 3,8 posto, dok je proizvodnja intermedijarnih proizvoda manja za pet posto, netrajnih proizvoda za široku potrošnju manja za 5,1 posto, te energije manja za 5,8 posto.\nIndustrijska proizvodnja u septembru, u poređenju sa avgustom, u području prerađivačka industrija bilježi rast od četiri posto, u vađenju ruda i kamena rast od 0,2 posto, dok je u području proizvodnja i snabdijevanje električnom energijom i gasom zabilježen pad od 1,2 posto.\nU septembru, u poređenju sa istim mjesecom lani, industrijska proizvodnja, kalendarski prilagođena, bilježi pad u prerađivačkoj industriji od 2,7 posto, u vađenju ruda i kamena 4,1 posto, te u proizvodnji i snabdijevanju električnom energijom i gasom 7,3 posto.


21. 09. 2015. Stefanović i Rot o srpskim tražiocima azila u Nemačkoj\nMinistar unutrašnjih poslova Republike Srbije dr Nebojša Stefanović razgovarao je danas sa državnim ministrom za Evropu u Ministarstvu inostranih poslova SR Nemačke, Mihaelom Rotom o migrantskoj krizi, kao i srpskim tražiocima azila u Nemačkoj.\n„Srbija na dobar način upravlja izbegličkom krizom i očekujem da Evropa uskoro izađe s paketom pomoći i kaže šta konkretno od sredstava možemo da dobijemo. Mi nismo bogata zemlja, ali želimo da budemo deo evropskog rešenja“ – rekao je ministar Stefanović i interesovao se na koji način Nemačka planira da učestvuje u rešavanju aktuelne izbegličke krize.\nMinistar Rot je, odgovarajući na ovo pitanje, istakao nemačku zahvalnost i poštovanje narodu Srbije za pomoć koju svakodnevno pruža izbeglicama i pohvalio dobru organizovanost Vlade Srbije u rešavanju ovog problema.\n„Postupci vaše zemlje su znak da je Srbija, uprkos svojim ekonomskim problemima, u stanju da pomogne izbeglicama koje prolaze njenom teritorijom. Posetivši Informativni centar za migrante, uverio sam se da volonteri pružaju svakodnevno nadljudske napore kako bi im pomogli. Nemačka očekuje priliv oko 800.000 izbeglica do kraja godine i ima obavezu da odgovori tom zadatku, za šta država u ovom trenutku ima veliku podršku medija i građana“, rekao je ministar Rot.\nMinistar Nebojša Stefanović je upoznao Mihaela Rota sa svakodnevnim aktivnostima MUP-a u pokušaju odvraćanja potencijalnih azilanata iz Srbije, kroz javne kampanje i upoznavanje potencijalnih tražilaca sa činjenicom da Nemačka tretira Srbiju kao sigurnu zemlju, zbog čega se zahtevi za azil odbijaju gotovo stopostotno.\nRot je podržao ministra Stefanovića i istakao da, bez obzira na tešku finansijsku situaciju u zemlji, traženje azila nije pravi put. On je, takođe, zaključio da Srbija može da računa na pomoć Nemačke u rešavanju problema sa izbeglicama.


Pretvaranje neobradivog poljoprivrednog zemljišta u obradivo – Uprava za poljoprivredno zemljište\nUprava za poljoprivredno zemljište\nO UPRAVI VESTI OGLASI KONKURS GODIŠNJI PROGRAMI\nO UPRAVI VESTI OGLASI KONKURS GODIŠNJI PROGRAMI Geoportal uprave Informator o radu Javne nabavke Normativni okvir Modeli dokumenata ARHIVA KONTAKT\nPretvaranje neobradivog poljoprivrednog zemljišta u obradivo\nPretvaranje neobradivog poljoprivrednog zemljišta (pašnjak, ribnjak, trstici i močvare) koje je kao takvo upisano u katastar nepokretnosti u obradivo poljoprivredno zemljište (njiva, livada, voćnjak, vinograd) izvodi se na osnovu projekta pretvaranja neobradivog u obradivo poljoprivredno zemljište.\nCilj uređenja poljoprivrednog zemljišta meliorativnom merom pretvaranja neobradivog poljoprivrednog zemljišta u obradivo je da se obezbede optimalni uslovi za gajenje određene biljne vrste i to na način koji je bezbedan i odgovarajući za korišćenje poljoprivrednog zemljišta u pogledu rizika od povećanog intenziteta erozije i geološkog hazarda, ugrožavanja kvaliteta zemljišta, uz poštovanje ograničenja na područjima zaštite propisanim zakonom kojim se uređuje zaštita prirode.\nPašnjak se može privesti drugoj kulturi samo pod uslovom da se time postiže racionalnije i ekonomičnije korišćenje zemljišta.\nProjekat pretvaranja neobradivog u obradivo poljoprivredno zemljište naročito sadrži projektno rešenje koje se izvodi tehničkim uređenjem terena, hidrotehničkim i agrotehničkim radovima.\nIzrada projekta pretvaranja neobradivog u obradivo poljoprivredno zemljište je stručni posao koji se obavlja u skladu sa Zakonom o poljoprivrednom zemljištu i Pravilnikom o uslovima za izradu projekta pretvaranja neobradivog u obradivo poljoprivredno zemljište. Projekat, pored ostalog obuhvata podatke, odnosno rezultate o: rekognosciranju terena, terenskom ispitivanju zemljišta (sondiranje zemljišta, odnosno otvaranju pedološkog profila, uzimanju uzoraka zemljišta, opisu spoljašnje i unutrašnje morfologije pedološkog profila), ispitivanju potrebnih fizičkih, vodno-vazdušnih, hemijskih i bioloških karakteristika zemljišta, stanju poljoprivredne proizvodnje; projektnom rešenju pretvaranja neobradivog poljoprivrednog zemljišta u obradivo (tehničko uređenje terena, hidrotehnički radovi, agrotehnički radovi), proceni rokova izvođenja pojedinih faza radova i izradi predmera i predračuna radova.\nU skladu sa Zakonom o poljoprivrednom zemljištu poljoprivredni inspektor je ovlašćen i dužan da vrši kontrolu:\n- u cilju utvrđivanja da li privredno društvo, odnosno drugo pravno lice ima ovlašćenje za izradu projekta pretvaranja neobradivog poljoprivrednog zemljišta u obradivo. Ovim zakonom propisana je novčana kazna u visini od 20.000 do 200.000 dinara za prekršaj privrednom društvu ili drugom pravnom licu ako izrađuje projekat pretvaranja neobradivog poljoprivrednog zemljišta u obradivo suprotno odredbama člana 57. Zakona o poljoprivrednom zemljištu.\n- da li se neobradivo poljoprivredno zemljište privodi u obradivo na osnovu projekta pretvaranja neobradivog poljoprivrednog zemljišta u obradivo i da naredi izvođenje radova u skladu sa projektom pretvaranja neobradivog poljoprivrednog zemljišta u obradivo.\nOvlašćene projektantske organizacije za izradu projekta pretvaranja neobradivog u obradivo poljoprivredno zemljište su:\nInformacioni sistem uprave\nLista utvrđenih katastarskih parcela\nu državnoj svojini koje mogu biti predmet vraćanja\nu postupku vraćanja oduzete imovine\ncentralna Srbija i Beograd\nGračanička 8, Beograd